qundao/data-zh-poetry huggingface dataset:
满庭芳
作者：张纲
朝代：宋
体裁：词

风轧云低，寒催腊近，画堂和气先春。
玳筵处启，佳会庆生辰。
漏转高张宝炬，重帘邃、深炷炉薰。
欢声里，清歌闲发，一曲绕梁尘。
慈闱，春不老，山河象服，恩被丝纶。
占人间荣贵，兰玉诜诜。
便好金尊尽醉，殷勤劝、须满十分。
深深愿，斑衣拜舞，千岁奉灵椿。
满庭芳 其二 荣国生日
作者：张纲
朝代：宋

风轧云低，寒催腊近，画堂和气先春。玳筵初启，佳会庆生辰。漏转高张宝炬，重帘邃、深炷炉薰。欢声里，清歌闲发，一曲绕梁尘。慈闱，春不老，山河象服，恩被丝纶。占人间荣贵，兰玉诜诜。便好金尊尽醉，殷勤劝、须满十分。深深愿，斑衣拜舞，千岁奉灵椿。
满庭芳·风轧云低
作者：张纲
朝代：宋

风轧云低，寒催腊近，画堂和气先春。
玳筵处启，佳会庆生辰。
漏转高张宝炬，重帘邃、深炷炉熏。
欢声里，清歌闲发，一曲绕梁尘。
慈闱，春不老，山河象服，恩被丝纶。
占人间荣贵，兰玉诜诜。
便好金尊尽醉，殷勤劝、须满十分。
深深愿，斑衣拜舞，千岁奉灵椿。
满庭芳（生日）
作者：张纲
朝代：宋
体裁：词

十月风光，小春时候，宴堂初启朱筵。博山云润，风细袅晴烟。坐有文章公子，争吟唱、诗满花笺。帘帷里，时闻笑语，今日间生贤。郎潜。虽未贵，虚名自有，清议推先。更那堪、高堂重庆兼全。占取人间乐事，何必羡、玉带貂蝉。飞觞处，深深更祝，龟鹤永齐年。
点绛唇
作者：张纲
朝代：宋
体裁：词

飞雪初晴，晓来佳气生庭户。
宝薰笼雾。
帘幕香风度。
鹤发龟龄，堂上潘舆驻。
花深处。
缓歌金缕。
莫借杯频举。
点绛唇·荣国生日二首
作者：张纲
朝代：宋

飞雪初晴，晓来佳气生庭户。宝薰笼雾。帘幕香风度。鹤发龟龄，堂上潘舆驻。花深处。缓歌金缕。莫惜杯频举。罗幕重重，画堂迎腊和风转。玳筵高展。知是群仙宴。银鸭香浮，红袖翻歌扇。金杯劝。深深祝愿。争把蟠桃献。
点绛唇·飞雪初晴
作者：张纲
朝代：宋

飞雪初晴，晓来佳气生庭户。
宝熏笼雾。
帘幕香风度。
鹤发龟龄，堂上潘舆驻。
花深处。
缓歌金缕。
莫借杯频举。
点绛唇（二之二）
作者：张纲
朝代：宋
体裁：词

罗幕重重，画堂迎腊和风转。玳筵高展。知是群仙宴。银鸭香浮，红袖翻歌扇。金杯劝。深深祝愿。争把蟠桃献。
点绛唇（荣国生日二首·二之一）
作者：张纲
朝代：宋
体裁：词

飞雪初晴，晓来佳气生庭户。宝薰笼雾。帘幕香风度。鹤发龟龄，堂上潘舆驻。花深处。缓歌金缕。莫惜杯频举。
烧香三绝句
作者：张纲
朝代：宋

卷去竹书闲棐几，卧看桐影转檐牙。试凭波律送清梦，未信华胥天一涯。霏霏沉水屑玄玉，霭霭博山生翠云。罗筏城旁知几里，坐令香界彻微熏。闭眼无劳身外思，安心有法静中知。香添细炷焚千和，茶碾新芽试一旗。
烧香三绝句·其一
作者：张纲
朝代：宋
体裁：七言绝句

卷去竹书闲棐几，卧看桐影转檐牙。试凭波律送清梦，未信华胥天一涯。
烧香三绝句·其三
作者：张纲
朝代：宋
体裁：七言绝句

闭眼无劳身外思，安心有法静中知。香添细炷焚千和，茶碾新芽试一旗。
烧香三绝句·其二
作者：张纲
朝代：宋
体裁：七言绝句

霏霏沉水屑玄玉，霭霭博山生翠云。罗筏城旁知几里，坐令香界彻微熏。
王伯寿示佳作备述穷苦次韵奉呈
作者：张纲
朝代：宋

吟残翻水笔生春，秀句惊人字字新。赋料扬雄谁可敌，才高太白善无邻。清心鸣镝增豪气，刮膜神篦净俗尘。唯有诉穷疑太过，文章从古忌悲辛。
王伯寿示佳作备述穷苦次韵奉呈
作者：张纲
朝代：宋

吟残翻水笔生春，秀句惊人字字新。
赋料扬雄谁可敌，才高太白善无邻。
清心鸣镝增豪气，刮膜神篦凈俗尘。
唯有诉穷疑太过，文章从古忌悲辛。
王伯寿见復用前韵奉答
作者：张纲
朝代：宋
体裁：七言律诗

瓶空何必醉如泥，送客谁能过虎溪。一枕闭门追蝶梦，两行森木听莺啼。新诗未读心先伏，细字徐看眼欲迷。笔底春风有生意，他年桃李会成蹊。
用前韵
作者：张纲
朝代：宋

召节煌煌下帝关，君王图旧起高年。露章恳避回天速，拜命欢呼压地偏。锡馔宰官侵夜到，问安州牧置邮传。辞荣有耀人皆说，谁解清时独占先。
用前韵
作者：张纲
朝代：宋

召节煌煌下帝关，君王图旧起髙年。
露章恳避回天速，拜命欢呼压地偏。
锡馔宰官侵夜到，问安州牧置邮传。
辞荣有耀人皆说，谁解清时独占先。
用前韵
作者：张纲
朝代：宋
体裁：七言律诗

愁来莫遣上眉头，着酒驱除醉即休。未省一官堪送老，已惊双鬓不禁秋。收心香火供清梦，洗眼云溪结胜游。唤取短篷乘晚兴，坐看烟浪没轻鸥。
用前韵
作者：张纲
朝代：宋

百岁休夸日月长，十分逾八叹流光。
精忠许国心犹赤，老病催人髪已黄。
扶杖每闻宣鳯诏，望云无路仰龙章。
恢图幸有皋夔在，坐看朝纲万目张。
用前韵
作者：张纲
朝代：宋

百岁休誇日月长，十分逾八叹流光。精忠许国心犹赤，老病催人发已黄。扶杖每闻宣凤诏，望云无路仰龙章。恢图幸有皋夔在，坐看朝纲万目张。
用前韵
作者：张纲
朝代：宋

萧然云屋敞溪阴，荒径蒿莱故故侵。穿竹晚风轻戛玉，入帘凉月碎摇金。畏寒皮骨惊秋早，得酒情怀语夜深。临老工夫在禅说，试拈波若为重寻。
用前韵
作者：张纲
朝代：宋

萧然云屋敞溪阴，荒径蒿莱故故侵。
穿竹晚风轻戞玉，入帘凉月碎摇金。
畏寒皮骨惊秋早，得酒情怀语夜深。
临老工夫在禅说，试拈波若为重寻。
用前韵
作者：张纲
朝代：宋
体裁：五言律诗

雪残春信近，山迥客愁新。兴极樽无酒，诗成笔有神。玩心云物变，惊梦雨声频。坐对华严海，忘言意自亲。
用前韵
作者：张纲
朝代：宋

雪花吹面冻凌凌，客路艰危敢缓行。
春酒可賖三日近，野梅初见一枝横。
伤时在处愁先满，讨贼无期梦自惊。
谁解山东问消息，谢公应起为苍生。
用前韵
作者：张纲
朝代：宋

雪花吹面冻凌凌，客路艰危敢缓行。春酒可赊三日近，野梅初见一枝横。伤时在处愁先满，讨贼无期梦自惊。谁解山东问消息，谢公应起为苍生。
用前韵再简二首
作者：张纲
朝代：宋

三复长篇句法新，兰言纫佩更书绅。才高奚啻千人敌，誉过空惭一介臣。莫讶笔端能品藻，定由胸次有经纶。波澜万顷分馀滴，洗尽昏花满眼尘。二妙争开古锦囊，烂然佳句压群芳。奉高遗德归临汝，文范流风在季方。顾我挂冠宁复振，生儿附翼岂能翔。愿公勉力跻云路，视草斯文要主张。
用前韵再简二首·其一
作者：张纲
朝代：宋

三复长篇句法新，兰言纫佩更书绅。才高奚啻千人敌，誉过空惭一介臣。莫讶笔端能品藻，定由胸次有经纶。波澜万顷分馀滴，洗尽昏花满眼尘。
用前韵再简二首·其一
作者：张纲
朝代：宋

三復长篇句法新，兰言纫佩更书绅。
才髙奚啻千人敌，誉过空惭一介臣。
莫讶笔端能品藻，定由胸次有经纶。
波澜万顷分余滴，洗尽昏花满眼尘。
用前韵再简二首·其二
作者：张纲
朝代：宋

二妙争开古锦囊，烂然佳句压羣芳。
奉髙遗德归临汝，文范流风在季方。
顾我挂冠宁復振，生儿附翼岂能翔。
愿公勉力跻云路，视草斯文要主张。
用前韵再简二首·其二
作者：张纲
朝代：宋

二妙争开古锦囊，烂然佳句压群芳。奉高遗德归临汝，文范流风在季方。顾我挂冠宁复振，生儿附翼岂能翔。愿公勉力跻云路，视草斯文要主张。
用前韵戏公显
作者：张纲
朝代：宋

初试梅妆惬寿阳，藁砧山上夜何长。式微未尽闺中怨，束晰那辞补一章。
用前韵戏公显
作者：张纲
朝代：宋

初试梅粧惬寿阳，藁砧山上夜何长。
式微未尽闺中怨，束晳那辞补一章。
用前韵索彦智和诗
作者：张纲
朝代：宋
体裁：七言绝句

老将诗坛数按临，词锋疑有受降心。夜严旗鼓吾将勉，只恐秦师壁已深。
用前韵送春
作者：张纲
朝代：宋
体裁：七言律诗

满眼莺花自在春，送春情绪怯愁新。鼓琴不用戴安道，行酒却须温太真。晚岁深交能有几，相逢烂醉莫辞频。新条更有明年在，重与东风作主人。
秋夜小酌
作者：张纲
朝代：宋
体裁：五言律诗

宇宙秋光老，崦嵫夜色连。澄波寒浸月，低树远浮烟。巷僻喧都骑，杯行促广筵。摩尼元自照，沉醉不妨禅。
秋日野望
作者：张纲
朝代：宋

秋云来不断，野色浩无穷。
兴逸烦襟外，诗成醉眼中。
怀乡看宿鸟，转物悟飞蓬。
何日江南去，新鲈鲙筯红。
秋日野望
作者：张纲
朝代：宋

秋云来不断，野色浩无穷。兴逸烦襟外，诗成醉眼中。怀乡看宿鸟，转物悟飞蓬。何日江南去，新鲈鲙箸红。
简袁仲诚觅芍药花
作者：张纲
朝代：宋
体裁：七言绝句

老来百计不相关，诗句雕镌兴亦阑。只有好花堪照眼，从君聊借一枝看。
索仲弼和诗且邀奕
作者：张纲
朝代：宋

佳言吐屑破春温，落落胸怀自不羣。
百万买邻轻去我，十千沽酒屡思君。
懒偿诗债缘何事，熟读棋经要异闻。
挑战会从今日始，待严旗鼓送奔军。
索仲弼和诗且邀奕
作者：张纲
朝代：宋

佳言吐屑破春温，落落胸怀自不群。百万买邻轻去我，十千沽酒屡思君。懒偿诗债缘何事，熟读棋经要异闻。挑战会从今日始，待严旗鼓送奔军。
绿头鸭/多丽 其一 次韵王伯寿
作者：张纲
朝代：宋
体裁：词

敛晴烟。桂华如水轻寒。宴中秋、朋簪来会，满筵绿鬓朱颜。罄樽罍、兴吞海量，妙歌吹、声彻云端。独念衰残，彊陪欢笑，恍然感旧觉悲酸。功名志，黄粱晓梦，老去奈何天。休追悔，天应教人，赢取身闲。想姮娥、情郎如旧，也须知我贪欢。柰潘鬓、霜蓬渐满，况沈腰、革带频宽。月有重圆，人谁长健，一回相见一回难。王夫子，看君风度，何不早弹冠。莫学我，年年对月，扶病江干。
绿头鸭/多丽 其一 次韵王伯寿
作者：张纲
朝代：宋

敛晴烟。桂花如水轻寒。宴中秋、朋簪来会，满筵绿鬓朱颜。罄尊罍、兴吞海量，妙歌吹、声彻云端。独念衰残，强陪欢笑，恍然感旧觉悲酸。功名志，黄粱晓梦，老去奈何天。休追悔，天应教人，赢取身闲。想姮娥、情郎如旧，也须知我贪欢。奈潘鬓、霜蓬渐满，况沈腰、革带频宽。月有重圆，人谁长健，一回相见一回难。王夫子，看君风度，何不早弹冠。莫学我，年年对月，扶病江干。
绿头鸭/多丽 其二 次韵陈季明
作者：张纲
朝代：宋

爱家山。坐来心与云闲。念平生、功名有志，暮年多病知难。眷簪缨、未容引去，奈猿鹤、久已催还。松菊关情，莼鲈引兴，昔人高韵照尘寰。细追想，山林钟鼎，从古罕兼全。归来好，皇恩赐可，拂袖欣然。望西清、犹叨法从，梦魂宁隔台躔。莳七松、便为小隐，开三径、且乐馀年。宾友相过，鸡豚为具，从容聊作饮中仙。君试听，阳春佳阕，今日恰新传。休辞酒，从教醉舞，踏碎花毡。
绿头鸭·多丽·敛晴烟
作者：张纲
朝代：宋
体裁：词

敛晴烟。
桂花如水轻寒。
宴中秋、朋簪来会，满筵绿鬓朱颜。
罄尊罍、兴吞海量，妙歌吹、声彻云端。
独念衰残，强陪欢笑，恍然感旧觉悲酸。
功名志，黄梁晓梦，老去奈何天。
休追悔，天应教人，赢取身闲。
想姮娥、情郎如旧，也须知我贪欢。
奈潘鬓、霜蓬渐满，况沈腰、革带频宽。
月有重圆，人谁长健，一回相见一回难。
王夫子，看君风度，何不早弹冠。
莫学我，年年对月，扶病江干。
绿头鸭·多丽·爱家山
作者：张纲
朝代：宋
体裁：词

爱家山。
坐来心与云闲。
念平生、功名有志，暮年多病知难。
眷簪缨、未容引去，奈猿鹤、久已催还。
松菊关情，莼鲈引兴，昔人高韵照尘寰。
细追想，山林锺鼎，从古罕兼全。
归来好，皇恩赐可，拂袖欣然。
望西清、犹叨法从，梦魂宁隔台躔。
莳七松、便为小隐，开三径、且乐馀年。
宾友相过，鸡豚为具，从容聊作饮中仙。
君试听，阳春佳阕，今日恰新传。
休辞酒，从教醉舞，踏碎花毡。
绿头鸭（次韵王伯寿）
作者：张纲
朝代：宋

敛晴烟。桂花如水轻寒。宴中秋、朋簪来会，满筵绿鬓朱颜。罄尊罍、兴吞海量，妙歌吹、声彻云端。独念衰残，强陪欢笑，恍然感旧觉悲酸。功名志，黄粱晓梦，老去奈何天。休追悔，天应教人，赢取身闲。
想姮娥、情都如旧，也须知我贪欢。奈潘鬓、霜蓬渐满，况沈腰、革带频宽。月有重圆，人谁长健，一回相见一回难。王夫子，看君风度，何不早弹冠。莫学我，年年对月，扶病江干。
绿头鸭（次韵陈季明）
作者：张纲
朝代：宋

爱家山。坐来心与云闲。念平生、功名有志，暮年多病知难。眷簪缨、未容引去，奈猿鹤、久已催还。松菊关情，莼鲈引兴，昔人高韵照尘寰。细追想，山林钟鼎，从古罕兼全。归来好，皇恩赐可，拂袖欣然。
望西清、犹叨法从，梦魂宁隔台躔。莳七松、便为小隐，开三径、且乐余年。宾友相过，鸡豚为具，从容聊作饮中仙。君试听，阳春佳阕，今日恰新传。休辞酒，从教醉舞，踏碎花毡。
老夫辞荣里居行年八十酒间漫成拙句二首述意而已不以示外也
作者：张纲
朝代：宋

莫笑樽前白发翁，曾骑竹马戏元丰。年弥八帙痴顽在，身荷三朝宠眷隆。绿野敢将前哲比，香山幸有老人同。兴来尚欲寻幽去，收拾残春杖屦中。老病辞荣日月边，归来拟作地行仙。飞霜满鬓三千丈，止水观心八十年。松菊尚存堪寄傲，干戈未定敢安眠。君王宵旰图恢复，洗眼神兵策万全。
老夫辞荣里居行年八十酒间漫成拙句二首述意而已不以示外也·其一
作者：张纲
朝代：宋

莫笑樽前白发翁，曾骑竹马戏元丰。年弥八帙痴顽在，身荷三朝宠眷隆。绿野敢将前哲比，香山幸有老人同。兴来尚欲寻幽去，收拾残春杖屦中。
老夫辞荣里居行年八十酒间漫成拙句二首述意而已不以示外也·其一
作者：张纲
朝代：宋

莫笑樽前白髪翁，曾骑竹马戏元丰。
年弥八帙痴顽在，身荷三朝宠眷隆。
绿野敢将前哲比，香山幸有老人同。
兴来尚欲寻幽去，收拾残春杖屦中。
老夫辞荣里居行年八十酒间漫成拙句二首述意而已不以示外也·其二
作者：张纲
朝代：宋

老病辞荣日月边，归来拟作地行仙。飞霜满鬓三千丈，止水观心八十年。松菊尚存堪寄傲，干戈未定敢安眠。君王宵旰图恢复，洗眼神兵策万全。
老夫辞荣里居行年八十酒间漫成拙句二首述意而已不以示外也·其二
作者：张纲
朝代：宋

老病辞荣日月边，归来拟作地行仙。
飞霜满鬓三千丈，止水观心八十年。
松菊尚存堪寄傲，干戈未定敢安眠。
君王宵旰图恢復，洗眼神兵策万全。
老来交朋沦谢虽婢仆亦无在者感旧忽觉凄然
作者：张纲
朝代：宋
体裁：七言绝句

故交沦没水东流，岁晚无人话昔游。飞絮落花何足道，忽经风雨亦添愁。
老病
作者：张纲
朝代：宋

萧然华发映苍颜，九帙开来第一年。鍊尽交游难讳老，养成衰病却安禅。新春已负登山屐，旧赏空惭载酒船。张绪风流那复少，坐看飞雪弄晴烟。
老病
作者：张纲
朝代：宋

萧然华髪映苍颜，九帙开来第一年。
炼尽交游难讳老，养成衰病却安禅。
新春已负登山屐，旧赏空惭载酒船。
张绪风流那復少，坐看飞雪弄晴烟。
考妣赠官一时荣耀老怀易感辄敬书长句
作者：张纲
朝代：宋
体裁：七言律诗

丝纶五色锦为囊，宠赠双亲庙室光。位列三孤升极品，名加大国启新疆。劬劳仰荷湛恩报，精爽应知积庆长。燕及子孙宜勉力，忠勤他日继遗芳。
胡氏硕人挽词二首
作者：张纲
朝代：宋

吾舅当朝杰，幽芳配德同。典刑家法整，汤沐上恩隆。鸾影悲尘鉴，兰芬泣露丛。音容不知处，宰木夜号风。我有劬劳念，多从外氏游。母仪频接侍，宾馈每淹留。应惜年垂老，相亲礼特优。一朝千古别，衰泪不能收。
胡氏硕人挽词二首·其一
作者：张纲
朝代：宋

吾舅当朝杰，幽芳配德同。典刑家法整，汤沐上恩隆。鸾影悲尘鉴，兰芬泣露丛。音容不知处，宰木夜号风。
胡氏硕人挽词二首·其一
作者：张纲
朝代：宋

吾舅当朝杰，幽芳配德同。
典刑家法整，汤沐上恩隆。
鸾影悲尘鑑，兰芬泣露丛。
音容不知处，宰木夜号风。
胡氏硕人挽词二首·其二
作者：张纲
朝代：宋
体裁：五言律诗

我有劬劳念，多从外氏游。母仪频接侍，宾馈每淹留。应惜年垂老，相亲礼特优。一朝千古别，衰泪不能收。
自赞写真·其一
作者：张纲
朝代：宋
体裁：赞

堂堂莫作公侯想，是身如幻无定相。衣冠挂却神武门，便是维摩坐方丈。
自赞写真·其二
作者：张纲
朝代：宋

投闲岁久，圣恩图旧。
载锡身章，在帝左右。
骨相多屯，何以愈人。
陈力就列，勿为具臣。
自赞写真·其二
作者：张纲
朝代：宋

投闲岁久，圣恩图旧。载锡身章，在帝左右。骨相多屯，何以瘉人。陈力就列，勿为具臣。
舅李义卿挽词
作者：张纲
朝代：宋

由来甥舅两相依，存没谁知半路亏。
在侧每蒙夸叔宝，不才那得似牢之。
临风酌酒酬春处，对月凴轩语夜时。
回首凄凉已陈迹，壮心无哭奈愁思。
舅李义卿挽词
作者：张纲
朝代：宋

由来甥舅两相依，存没谁知半路亏。在侧每蒙誇叔宝，不才那得似牢之。临风酌酒酬春处，对月凭轩语夜时。回首凄凉已陈迹，壮心无哭奈愁思。
舅李侍郎挽词三首
作者：张纲
朝代：宋

射策飞腾早，推贤望实兼。直心常自负，大器果难淹。持橐丹墀稳，分符画戟严。平生莫追忆，泪尽转愁添。诸舅唯公在，承颜念母存。笑看身已老，情话意弥温。不作求田计，方期报主恩。高堂忽萧瑟，谁为赋招魂。彊健公先去，零丁我曷从。同盟空白水，酷似有衰容。休说鹓行梦，看成马鬣封。泪流南望眼，愁绝暮云重。
舅李侍郎挽词三首·其一
作者：张纲
朝代：宋
体裁：五言律诗

射策飞腾早，推贤望实兼。直心常自负，大器果难淹。持橐丹墀稳，分符画戟严。平生莫追忆，泪尽转愁添。
舅李侍郎挽词三首·其三
作者：张纲
朝代：宋

彊健公先去，零丁我曷从。
同盟空白水，酷似有衰容。
休说鹓行梦，看成马鬛封。
泪流南望眼，愁绝暮云重。
舅李侍郎挽词三首·其三
作者：张纲
朝代：宋

彊健公先去，零丁我曷从。同盟空白水，酷似有衰容。休说鹓行梦，看成马鬣封。泪流南望眼，愁绝暮云重。
舅李侍郎挽词三首·其二
作者：张纲
朝代：宋

诸舅唯公在，承颜念母存。笑看身已老，情话意弥温。不作求田计，方期报主恩。高堂忽萧瑟，谁为赋招魂。
舅李侍郎挽词三首·其二
作者：张纲
朝代：宋

诸舅唯公在，承颜念母存。
笑看身已老，情话意弥温。
不作求田计，方期报主恩。
髙堂忽萧瑟，谁为赋招魂。
菩萨蛮 其一 上元
作者：张纲
朝代：宋
体裁：词

重帘捲尽楼台日。华灯万点欢声入。老病莫凭栏。一城星斗寒。艳妆翻舞雪。目眩红生缬。不是故无情。羞君双鬓青。
菩萨蛮 其二 上元
作者：张纲
朝代：宋
体裁：词

南山只与溪桥隔。年来厌著寻山屐。卧对曲屏风。淡烟疏雨中。功成投老去。拚作林塘主。万事不关心。酒杯红浪生。
菩萨蛮·上元
作者：张纲
朝代：宋

重帘卷尽楼台日。华灯万点欢声入。老病莫凭阑。一城星斗寒。艳妆翻舞雪。目眩红生缬。不是故无情。羞君双鬓青。南山只与溪桥隔。年来厌著寻山屐。卧对曲屏风。淡烟疏雨中。功成投老去。拚作林塘主。万事不关心。酒杯红浪生。
菩萨蛮·南山只与溪桥隔
作者：张纲
朝代：宋

南山只与溪桥隔。
年来厌着寻山屐。
卧对曲屏风。
淡烟疏雨中。
功成投老去。
拚作林塘主。
万事不关心。
酒杯红浪生。
菩萨蛮（上元）
作者：张纲
朝代：宋
体裁：词

重帘卷尽楼台日。华灯万点欢声入。老病莫凭阑。一城星斗寒。艳妆翻舞雪。目眩红生缬。不是故无情。羞君双鬓青。
蓦山溪（甲辰生日）
作者：张纲
朝代：宋
体裁：词

小窗开宴，草草杯盘具。欢喜走儿童，庆生朝、一年一度。风光好处，恰是小春时，香泛泛，酒醺醺，一曲歌金缕。吾今已醉，解作醒时语。千里念重亲，望家山、云天尽处。深深发愿，只愿早休官，居颜巷，戏莱衣，岁岁长欢聚。
行部至南陵题隐静寺
作者：张纲
朝代：宋
体裁：七言绝句

篮舆行尽万松冈，得得来看古道场。飞锡落花成佛去，后人谁见紫金光。
衰病辞禄蒙恩赐可时小子坚方尘末第陈德昭袁仲诚惠诗褒借褒借甚宠次韵奉答二首
作者：张纲
朝代：宋

萧萧两鬓雪毛新，忝窃清朝旧荐绅。陈力心知难就列，引年恩许致为臣。卧家正恐贻官谤，增秩俄惊捧帝纶。温饱一门生意足，捐躯无路报涓尘。月窟当年裛桂香，衰兰那敢望重芳。姓名忽见偕千佛，骨相端知误九方。老树逢春欣有蘖，新雏出谷敢争翔。琢磨赖有交朋在，高义无专数范张。
衰病辞禄蒙恩赐可时小子坚方尘末第陈德昭袁仲诚惠诗褒借褒借甚宠次韵奉答二首·其一
作者：张纲
朝代：宋
体裁：七言律诗

萧萧两鬓雪毛新，忝窃清朝旧荐绅。陈力心知难就列，引年恩许致为臣。卧家正恐贻官谤，增秩俄惊捧帝纶。温饱一门生意足，捐躯无路报涓尘。
衰病辞禄蒙恩赐可时小子坚方尘末第陈德昭袁仲诚惠诗褒借褒借甚宠次韵奉答二首·其二
作者：张纲
朝代：宋

月窟当年裛桂香，衰兰那敢望重芳。姓名忽见偕千佛，骨相端知误九方。老树逢春欣有蘖，新雏出谷敢争翔。琢磨赖有交朋在，高义无专数范张。
衰病辞禄蒙恩赐可时小子坚方尘末第陈德昭袁仲诚惠诗褒借褒借甚宠次韵奉答二首·其二
作者：张纲
朝代：宋

月窟当年裛桂香，衰兰那敢望重芳。
姓名忽见偕千佛，骨相端知误九方。
老树逢春欣有蘖，新雏出谷敢争翔。
琢磨赖有交朋在，髙义无专数范张。
西江月·易老方惊岁晚
作者：张纲
朝代：宋
体裁：词

易老方惊岁晚，难禁又报生朝。从他华发转萧萧。且共尊前一笑。为具随宜饾饤，烘堂不用笙箫。只烦欢伯散无憀。醉里追回年少。
西江月（壬午生日）
作者：张纲
朝代：宋

易老方惊岁晚，难禁又报生朝。从他华发转萧萧。且共尊前一笑。
为具随宜DD70C23F，烘堂不用笙箫。只烦欢伯散无聊。醉里追回年少
见华阳旧题刻石有感
作者：张纲
朝代：宋
体裁：五言绝句

旧句入贞珉，新题亦已陈。光阴如许速，谁是百年人。
言怀用子苍韵
作者：张纲
朝代：宋
体裁：七言律诗

早从微宦去田庐，惭愧英游许并居。拙计自怜嵇叔懒，暮年空悔子公书。归寻松竹开幽径，坐看牛羊下夕墟。已把经纶付王导，不妨綀布制襟裾。
读书
作者：张纲
朝代：宋

却老惭无术，驱愁赖有书。
披寻穷浩渺，领略造玄虚。
窗日三竿静，炉薫一炷余。
倦来还自哂，蠧简类蟫鱼。
读书
作者：张纲
朝代：宋

却老惭无术，驱愁赖有书。披寻穷浩渺，领略造玄虚。窗日三竿静，炉薰一炷馀。倦来还自哂，蠹简类蟫鱼。
读周仲弼雪中友人过访诗次其韵
作者：张纲
朝代：宋
体裁：古风

骑马走天阙，着破几狐裘。功名藐未涯，日月去不留。从来舌本彊，游谈愧枚邹。闭门有乐地，未用儿女忧。故人寄新诗，卷轴红牙头。飘然雪中作，乘兴将谁谋。相与情未疏，连夜飞轻舟。此身一缕微，岂待万户侯。有酒且共乐，贫交乃胜游。
谒蒋仲远坐中出所知和徐学士诗归而次韵二首是日饮仲远宅见二侍儿
作者：张纲
朝代：宋

剥啄龙门未厌频，履声容易出云津。求羊径扫无它客，王谢堂前宴令辰。心醉不知帘外雨，眼花唯觉坐中春。留连更欲穷欢赏，惆怅金壶启夕沦。不须乘月坐胡床，帘底高张蜜炬香。随意尊罍供北海，等闲谈论到羲皇。三朝旧德真忘分，一介微官倍有光。礼绝百寮明日事，可能重许上公堂。
谒蒋仲远坐中出所知和徐学士诗归而次韵二首是日饮仲远宅见二侍儿·其一
作者：张纲
朝代：宋
体裁：七言律诗

剥啄龙门未厌频，履声容易出云津。求羊径扫无它客，王谢堂前宴令辰。心醉不知帘外雨，眼花唯觉坐中春。留连更欲穷欢赏，惆怅金壶启夕沦。
谒蒋仲远坐中出所知和徐学士诗归而次韵二首是日饮仲远宅见二侍儿·其二
作者：张纲
朝代：宋
体裁：七言律诗

不须乘月坐胡床，帘底高张蜜炬香。随意尊罍供北海，等闲谈论到羲皇。三朝旧德真忘分，一介微官倍有光。礼绝百寮明日事，可能重许上公堂。
谢周仲弼寄新米
作者：张纲
朝代：宋

索米长安甑欲尘，斗升分惠意何亲。
无烦子罕出公粟，自有叔牙知我贫。
指囷高风怀国士，翻匙佳句忆诗人。
他年若遂归田去，尽种香秔老此身。
谢周仲弼寄新米
作者：张纲
朝代：宋

索米长安甑欲尘，斗升分惠意何亲。无烦子罕出公粟，自有叔牙知我贫。指囷高风怀国士，翻匙佳句忆诗人。他年若遂归田去，尽种香粳老此身。
谢洪察院送酒
作者：张纲
朝代：宋
体裁：七言律诗

嗜酒刘伶绝世无，春衫典尽倒天壶。造门谁为倾家酿，见客常留满眼沽。颇讶霜威太严令，忽分春色到焦枯。一尊且作通宵醉，明日重看朝夕乌。
谢钱巽叔用子苍韵
作者：张纲
朝代：宋
体裁：七言律诗

底事承明厌直庐，孤城天远寄幽居。根尘已悟三乘祖，香火聊看八会书。是处风烟供翰墨，何妨杖履入村墟。皇文近日收遗老，妙手终烦补帝裾。
谭胜仲挽词二首
作者：张纲
朝代：宋

词伯风骚旧，公朝宿望存。郎官宁出宰，廷尉亟平反。梦断天衢远，愁连野树昏。祗应阴德茂，兰玉照于门。时论归清德，耽书到白头。士应知己用，人岂法家流。骨瘦凌孤鹤，诗豪压万牛。悲看耆旧传，谁复继前修。
谭胜仲挽词二首·其一
作者：张纲
朝代：宋
体裁：五言律诗

词伯风骚旧，公朝宿望存。郎官宁出宰，廷尉亟平反。梦断天衢远，愁连野树昏。祗应阴德茂，兰玉照于门。
谭胜仲挽词二首·其二
作者：张纲
朝代：宋

时论归清德，耽书到白头。士应知己用，人岂法家流。骨瘦凌孤鹤，诗豪压万牛。悲看耆旧传，谁复继前修。
谭胜仲挽词二首·其二
作者：张纲
朝代：宋

时论归清德，耽书到白头。
士应知己用，人岂法家流。
骨瘦凌孤鹤，诗豪压万牛。
悲看耆旧传，谁復继前修。
走笔戏呈世叔伯达二亲友
作者：张纲
朝代：宋
体裁：七言绝句

老来无计了残年，只有欢情寄酒边。歌舞借看真达士，忍将朱户锁婵娟。
赴喜雪御筵归作
作者：张纲
朝代：宋

喜雪排筵晓漏催，玉人传诏下天来。香随日转蓬莱近，花带春回锦绣开。一线新阴留鼓吹，三登和气入樽罍。叨沾惠渥思归美，授简梁园愧乏才。
赴喜雪御筵归作
作者：张纲
朝代：宋

喜雪排筵晓漏催，玉人传诏下天来。
香随日转蓬莱近，花带春回锦绣开。
一线新阴留鼓吹，三登和气入樽罍。
叨霑惠渥思归美，授简梁园愧乏才。
进呈皇太后回銮事实
作者：张纲
朝代：宋

奕世占来宝运昌，母仪垂庆肇生商。銮回长乐神人喜，书就蓬山日月光。北阙导迎三卫仗，东朝欢奉万年觞。太平盛事人相语，孝德回天赖我皇。
进呈皇太后回銮事实
作者：张纲
朝代：宋

奕世占来宝运昌，母仪垂庆肇生商。
銮回长乐神人喜，书就蓬山日月光。
北阙导迎三衞仗，东朝欢奉万年觞。
太平盛事人相语，孝德回天赖我皇。
送侄合赴省试三首
作者：张纲
朝代：宋

破的雄乡国，担簦上帝京。路夷骧逸骥，天阔转飞鲸。学就千人敌，名归四海争。莫言年少在，岁月易峥嵘。黄卷新儒业，青钱旧世家。征衣轻远别，祖席倍欢哗。云薄尧天近，山昏楚日斜。高堂朝夕念，擢桂是生涯。圣主收群策，终军正妙年。精神挥玉雪，翰墨洒云烟。旧学嗟予老，衰宗继汝贤。决科须第一，慎勿弃青毡。
送侄合赴省试三首·其一
作者：张纲
朝代：宋
体裁：五言律诗

破的雄乡国，担簦上帝京。路夷骧逸骥，天阔转飞鲸。学就千人敌，名归四海争。莫言年少在，岁月易峥嵘。
送侄合赴省试三首·其三
作者：张纲
朝代：宋

圣主收羣策，终军正妙年。
精神挥玉雪，翰墨洒云烟。
旧学嗟予老，衰宗继汝贤。
决科须第一，慎勿弃青毡。
送侄合赴省试三首·其三
作者：张纲
朝代：宋

圣主收群策，终军正妙年。精神挥玉雪，翰墨洒云烟。旧学嗟予老，衰宗继汝贤。决科须第一，慎勿弃青毡。
送侄合赴省试三首·其二
作者：张纲
朝代：宋

黄卷新儒业，青钱旧世家。征衣轻远别，祖席倍欢哗。云薄尧天近，山昏楚日斜。高堂朝夕念，擢桂是生涯。
送侄合赴省试三首·其二
作者：张纲
朝代：宋

黄卷新儒业，青钱旧世家。
征衣轻远别，祖席倍欢譁。
云薄尧天近，山昏楚日斜。
髙堂朝夕念，擢桂是生涯。
送公显应举
作者：张纲
朝代：宋
体裁：七言绝句

堂堂笔阵一当千，得意秋风急着鞭。百万破荒明日事，未应长欠亩头钱。
送张辅卿省试
作者：张纲
朝代：宋

明诏搜贤动四陲，西来一鹗冠羣飞。
擅埸笔势惊华省，发策才名上紫微。
无负题桥平日志，要看怀绶故乡归。
相逢肯惜倾家酿，已约莺花慎勿违。
送张辅卿省试
作者：张纲
朝代：宋

明诏搜贤动四陲，西来一鹗冠群飞。擅场笔势惊华省，发策才名上紫微。无负题桥平日志，要看怀绶故乡归。相逢肯惜倾家酿，已约莺花慎勿违。
送彦礼弟赴歙尉四首
作者：张纲
朝代：宋

莫辞官小路间关，趁取春风稳着鞭。无限清时推毂手，冲天何必待三年。池塘春草促君诗，阿绪风流絮欲飞。满眼吾家好风景，正须相赏忽相违。高才自是古梅仙，綵棒何须向壁悬。晋盗奔秦无一事，炉薰深炷好安禅。空诗羞涩送君行，老病难堪叙别情。天假吾年未填壑，它时犹及问归程。
送彦礼弟赴歙尉四首·其一
作者：张纲
朝代：宋
体裁：七言绝句

莫辞官小路间关，趁取春风稳着鞭。无限清时推毂手，冲天何必待三年。
送彦礼弟赴歙尉四首·其三
作者：张纲
朝代：宋

高才自是古梅仙，綵棒何须向壁悬。
晋盗奔秦无一事，炉薫深炷好安禅。
送彦礼弟赴歙尉四首·其三
作者：张纲
朝代：宋

高才自是古梅仙，綵棒何须向壁悬。晋盗奔秦无一事，炉薰深炷好安禅。
送彦礼弟赴歙尉四首·其二
作者：张纲
朝代：宋
体裁：七言绝句

池塘春草促君诗，阿绪风流絮欲飞。满眼吾家好风景，正须相赏忽相违。
送彦礼弟赴歙尉四首·其四
作者：张纲
朝代：宋
体裁：七言绝句

空诗羞涩送君行，老病难堪叙别情。天假吾年未填壑，它时犹及问归程。
送杜子从赴成都倅
作者：张纲
朝代：宋

结束征鞍去欲奔，行行折柳送都门。壮怀未用看双鬓，祖席何妨醉一尊。玉局仙游成独往，草堂诗句与谁论。悬知别乘风流处，醉倚红妆笑语温。
送杜子从赴成都倅
作者：张纲
朝代：宋

结束征鞍去欲奔，行行折柳送都门。
壮怀未用看双鬓，祖席何妨醉一尊。
玉局仙游成独往，草堂诗句与谁论。
悬知别乘风流处，醉倚红粧笑语温。
送赵承之出守邓州
作者：张纲
朝代：宋

蓬莱宫中老仙伯，一首诗堪万人敌。
胡不佩剑趋明光，要试南阳二千石。
南阳异时名帝乡，蘘山菊水秋风香。
民歌召杜向千载，至今遗俗皆农桑。
使君此去殊不恶，坐啸风流有余乐。
堂前画烛照红粧，席上枯棋响飞雹。
行看玺书下赤墀，旌旗夹道生光辉。
应念斯文要羽翼，归来九万翔天池。
送赵承之出守邓州
作者：张纲
朝代：宋

蓬莱宫中老仙伯，一首诗堪万人敌。胡不佩剑趋明光，要试南阳二千石。南阳异时名帝乡，蘘山菊水秋风香。民歌召杜向千载，至今遗俗皆农桑。使君此去殊不恶，坐啸风流有馀乐。堂前画烛照红妆，席上枯棋响飞雹。行看玺书下赤墀，旌旗夹道生光辉。应念斯文要羽翼，归来九万翔天池。
送釜孙省试
作者：张纲
朝代：宋

英髦云集几千人，群试争看艺绝伦。一鼓搴旗先作气，三场下笔要如神。决科无失青毡旧，拜赐重添绿绶新。秀发孙枝吾欲见，梦魂已到上林春。
送釡孙省试
作者：张纲
朝代：宋

英髦云集几千人，羣试争看艺绝伦。
一鼓搴旗先作气，三塲下笔要如神。
决科无失青毡旧，拜赐重添绿绶新。
秀发孙枝吾欲见，梦魂已到上林眷。
道士李冲妙真赞
作者：张纲
朝代：宋

蟠根仙李万叶敷，遗芳岂直黄冠徒。吐气硉矹古丈夫，味道之腴貌何癯。谁令畏垒俎豆予，龙吟虎啸人争趋。故栖猿鹤情未疏，翻然脱屣吾归欤。舍者争席不关渠，向来形谍诚区区。领袖名山，龙吟虎啸。忽辞屦于户外，信光矣而不耀。是将冲而用之，深入乎众妙之门。吾不知其人，曰伯阳之孙。
道士李冲妙真赞·其一
作者：张纲
朝代：宋
体裁：赞

蟠根仙李万叶敷，遗芳岂直黄冠徒。吐气硉矹古丈夫，味道之腴貌何癯。谁令畏垒俎豆予，龙吟虎啸人争趋。故栖猿鹤情未疏，翻然脱屣吾归欤。舍者争席不关渠，向来形谍诚区区。
道士李冲妙真赞·其二
作者：张纲
朝代：宋
体裁：赞

领袖名山，龙吟虎啸。忽辞屦于户外，信光矣而不耀。是将冲而用之，深入乎众妙之门。吾不知其人，曰伯阳之孙。
道士王如晦真赞·其一
作者：张纲
朝代：宋
体裁：赞

色如春温，若可与言。神如水清，不可以烦。子乔仙去远矣，乃今识其裔孙。任造化之日逝，独湛然而常存。
道士王如晦真赞·其二
作者：张纲
朝代：宋
体裁：赞

道风仙骨照青春，谁写生绡却乱真。莫讶三毛不加颊，齐公端解视全人。
避寇舟中风雨大作
作者：张纲
朝代：宋

扁舟避寇舣山隈，问捷江城信未回。犯夜号风惊梦破，催寒飞雪送愁来。三军挟纩烦温诏，百战搴旗赖隽材。已办磨崖颂功烈，伫还生意发春雷。
避寇舟中风雨大作
作者：张纲
朝代：宋

扁舟避舣山隈，问捷江城信未迴。
犯夜号风惊梦破，催寒飞雪送愁来。
三军挟纩烦温诏，百战搴旗赖隽材。
已办磨崖颂功烈，竚还生意发春雷。
避寇舣舟遇雪
作者：张纲
朝代：宋

西山羣盗欲侵凌，小艇移家傍险行。
遮眼乱云方合沓，向人飞雪忽纵横。
心忧出穴虎狼近，身似遶枝乌鹊惊。
天阔此时难借问，地偏何处可偷生。
避寇舣舟遇雪
作者：张纲
朝代：宋

西山群盗欲侵凌，小艇移家傍险行。遮眼乱云方合沓，向人飞雪忽纵横。心忧出穴虎狼近，身似绕枝乌鹊惊。天阔此时难借问，地偏何处可偷生。
邀韦汝昭同宿上馆
作者：张纲
朝代：宋

打窗风雨夜萧萧，客裏谁堪伴寂寥。
五字苏州有苗裔，髙吟何必更闻韶。
邀韦汝昭同宿上馆
作者：张纲
朝代：宋

打窗风雨夜萧萧，客里谁堪伴寂寥。五字苏州有苗裔，高吟何必更闻韶。
郊祀庆成用坚韵
作者：张纲
朝代：宋
体裁：五言律诗

圆丘迎日至，大驾肃天临。乐奏来灵享，嵩呼动德音。均恩寰宇庆，望阙老臣心。基命歌周雅，何劳五字吟。
郑国太挽词四首
作者：张纲
朝代：宋

五福兼全举世稀，庭闱早日见清规。应期千载生公辅，掩迹三迁号母师。汉魏疏封华国史，蘋蘩遗德继周诗。年年只说重阳近，无复黄花酒一卮。一夕萱堂事已非，百年遗范在丰碑。颁花玉殿春风暖，奉诏登楼夜漏移。罢宴已闻修故事，回班那复见新仪。音容寂寞应仙去，香火因缘只自知。兰桂秋风一夜催，衮衣何处望南陔。堂垂斗帐销香篆，鉴掩飞鸾下玉台。汉使从天虚卤簿，胡笳和月助悲哀。东门咫尺佳城在，双鹤飞空日几回。铭旌冉冉去飞扬，萧瑟西风泣画堂。不见鱼轩辞绣毂，空馀鸾诰冷绡囊。姓名自是标仙籍，环佩应知返帝乡。尽把遗芳归史笔，会令千古独辉煌。
郑国太挽词四首·其一
作者：张纲
朝代：宋

五福兼全举世稀，庭闱早日见清规。
应期千载生公辅，掩迹三迁号母师。
汉魏疏封华国史，苹蘩遗德继周诗。
年年只说重阳近，无復黄花酒一巵。
郑国太挽词四首·其一
作者：张纲
朝代：宋

五福兼全举世稀，庭闱早日见清规。应期千载生公辅，掩迹三迁号母师。汉魏疏封华国史，蘋蘩遗德继周诗。年年只说重阳近，无复黄花酒一卮。
郑国太挽词四首·其三
作者：张纲
朝代：宋

兰桂秋风一夜催，衮衣何处望南陔。堂垂斗帐销香篆，鉴掩飞鸾下玉台。汉使从天虚卤簿，胡笳和月助悲哀。东门咫尺佳城在，双鹤飞空日几回。
郑国太挽词四首·其三
作者：张纲
朝代：宋

兰桂秋风一夜催，衮衣何处望南陔。
堂垂斗帐销香篆，鑑掩飞鸾下玉台。
汉使从天虚卤簿，胡笳和月助悲哀。
东门咫尺佳城在，双鹤飞空日几回。
郑国太挽词四首·其二
作者：张纲
朝代：宋

一夕萱堂事已非，百年遗范在丰碑。颁花玉殿春风暖，奉诏登楼夜漏移。罢宴已闻修故事，回班那复见新仪。音容寂寞应仙去，香火因缘只自知。
郑国太挽词四首·其二
作者：张纲
朝代：宋

一夕萱堂事已非，百年遗范在丰碑。
颁花玉殿春风暖，奉诏登楼夜漏移。
罢宴已闻修故事，回班那復见新仪。
音容寂寞应仙去，香火因缘只自知。
郑国太挽词四首·其四
作者：张纲
朝代：宋

铭旌冉冉去飞扬，萧瑟西风泣画堂。
不见鱼轩辞绣毂，空余鸾诰冷绡囊。
姓名自是标仙籍，环佩应知返帝乡。
尽把遗芳归史笔，会令千古独辉煌。
郑国太挽词四首·其四
作者：张纲
朝代：宋

铭旌冉冉去飞扬，萧瑟西风泣画堂。不见鱼轩辞绣毂，空馀鸾诰冷绡囊。姓名自是标仙籍，环佩应知返帝乡。尽把遗芳归史笔，会令千古独辉煌。
郑枢密生日五首
作者：张纲
朝代：宋

黄阁曾居百辟尊，经纶相业满乾坤。化行风雨年年节，恩到桑麻处处村。付与斗枢深拱极，安排鼎铉再调元。赞襄好为苍生计，天子文思纳尽言。朝来佳气满枢庭，知是君王用老成。素倚房乔关大事，政须裴度张威名。三千奏上深忧国，百万功成看偃兵。听取啼禽催布谷，便将霖雨发春耕。衮衣廊庙孰推先，元老勋名自卓然。忠概明堂尊一柱，神锋长剑倚中天。定知辟国功归召，已见疏封地得燕。相业蝉联应未艾，少翁家学似韦贤。此日君恩特地深，传呼星使自天临。鸾台凤阁满春色，燕语莺啼俱好音。骏极共歌申降岳，对扬真赖傅为霖。青毡岂待金瓯卜，自有公言格帝心。推毂当时起陆沈，巴渝祗恐累知音。十年谬许门人列，一报长怀国士心。沙路待看新筑稳，桃阴应念旧蹊深。酸寒尚有男儿志，忍使霜华两鬓侵。
郑枢密生日五首·其一
作者：张纲
朝代：宋

黄阁曾居百辟尊，经纶相业满乾坤。化行风雨年年节，恩到桑麻处处村。付与斗枢深拱极，安排鼎铉再调元。赞襄好为苍生计，天子文思纳尽言。
郑枢密生日五首·其一
作者：张纲
朝代：宋

黄阁曾居百辟尊，经纶相业满干坤。
化行风雨年年节，恩到桑麻处处村。
付与斗枢深拱极，安排鼎铉再调元。
赞襄好为苍生计，天子文思纳尽言。
郑枢密生日五首·其三
作者：张纲
朝代：宋

衮衣廊庙孰推先，元老勋名自卓然。忠概明堂尊一柱，神锋长剑倚中天。定知辟国功归召，已见疏封地得燕。相业蝉联应未艾，少翁家学似韦贤。
郑枢密生日五首·其三
作者：张纲
朝代：宋

衮衣廊庙孰推先，元老勋名自卓然。
忠概明堂尊一柱，神锋长剑倚中天。
定知闢国功归召，已见疏封地得燕。
相业蝉联应未艾，少翁家学似韦贤。
郑枢密生日五首·其二
作者：张纲
朝代：宋
体裁：七言律诗

朝来佳气满枢庭，知是君王用老成。素倚房乔关大事，政须裴度张威名。三千奏上深忧国，百万功成看偃兵。听取啼禽催布谷，便将霖雨发春耕。
郑枢密生日五首·其五
作者：张纲
朝代：宋
体裁：七言律诗

推毂当时起陆沈，巴渝祗恐累知音。十年谬许门人列，一报长怀国士心。沙路待看新筑稳，桃阴应念旧蹊深。酸寒尚有男儿志，忍使霜华两鬓侵。
郑枢密生日五首·其四
作者：张纲
朝代：宋

此日君恩特地深，传呼星使自天临。鸾台凤阁满春色，燕语莺啼俱好音。骏极共歌申降岳，对扬真赖傅为霖。青毡岂待金瓯卜，自有公言格帝心。
郑枢密生日五首·其四
作者：张纲
朝代：宋

此日君恩特地深，传呼星使自天临。
鸾台鳯阁满春色，燕语莺啼俱好音。
骏极共歌申降岳，对扬真赖傅为霖。
青毡岂待金瓯卜，自有公言格帝心。
野望
作者：张纲
朝代：宋

日落寒云薄，楼高望眼迷。兴亡千古恨，衰病万行啼。拔士空岩穴，防秋尚鼓鼙。建章何处是，坐待玉绳低。
野望
作者：张纲
朝代：宋

日落寒云薄，楼髙望眼迷。
兴亡千古恨，衰病万行啼。
拔士空岩穴，防秋尚鼓鼙。
建章何处是，坐待玉绳低。
闭閤
作者：张纲
朝代：宋

闭閤静无寐，观书空复愁。虞卿双白璧，晏子一狐裘。万事等归尽，百年谁得留。还将句中眼，为问贾长头。
闭閤
作者：张纲
朝代：宋

闭閤静无寐，观书空復愁。
虞卿双白璧，晏子一狐裘。
万事等归尽，百年谁得留。
还将句中眼，为问贾长头。
闻大帅勇决直趋北界喜而作此
作者：张纲
朝代：宋
体裁：七言绝句

牙旗动处拥貔貅，直渡黄河塞草秋。百万强兵阵前死，肯教卫霍独封侯。
闻官军掩杀城中羣寇次传道韵
作者：张纲
朝代：宋

未復钱塘郡，先收铁瓮城。
妖星随月落，杀气逐参横。
已筑鲸鲵观，重新鼓角声。
大江应好在，流恨几时平。
闻官军掩杀城中群寇次传道韵
作者：张纲
朝代：宋

未复钱塘郡，先收铁瓮城。妖星随月落，杀气逐参横。已筑鲸鲵观，重新鼓角声。大江应好在，流恨几时平。
闻车驾幸秘府二首
作者：张纲
朝代：宋

一声清跸九天来，睿主崇文宝运开。光动石渠春滉漾，香浮芸阁昼徘徊。天颜有喜垂清问，御笔亲题仰圣才。铅椠小臣空怅望，五云深处认蓬莱。春旗簇仗石渠边，东壁分明帝座前。八品微官恩有地，七年通籍愿瞻天。心驰魏阙何时到，身滞周南祗自怜。遥想道山云集处，几多光宠被群贤。
闻车驾幸秘府二首·其一
作者：张纲
朝代：宋
体裁：七言律诗

一声清跸九天来，睿主崇文宝运开。光动石渠春滉漾，香浮芸阁昼徘徊。天颜有喜垂清问，御笔亲题仰圣才。铅椠小臣空怅望，五云深处认蓬莱。
闻车驾幸秘府二首·其二
作者：张纲
朝代：宋

春旗簇仗石渠边，东壁分明帝座前。
八品微官恩有地，七年通籍愿瞻天。
心驰魏阙何时到，身滞周南祗自怜。
遥想道山云集处，几多光宠被羣贤。
闻车驾幸秘府二首·其二
作者：张纲
朝代：宋

春旗簇仗石渠边，东壁分明帝座前。八品微官恩有地，七年通籍愿瞻天。心驰魏阙何时到，身滞周南祗自怜。遥想道山云集处，几多光宠被群贤。
闻镇江贼平
作者：张纲
朝代：宋

贼随宽诏免，恩浃大江浮。人少馀新市，城荒剩古丘。疮痍谁共理，宵旰独深忧。莫上西楼望，黄云满眼愁。
闻镇江贼平
作者：张纲
朝代：宋

贼随寛诏免，恩浃大江浮。
人少余新市，城荒剩古丘。
疮痍谁共理，宵旰独深忧。
莫上西楼望，黄云满眼愁。
陈叔美挽词
作者：张纲
朝代：宋
体裁：七言律诗

坦腹东床众莫奇，堂堂吾弟独君知。交亲未及亲三岁，沦丧俄惊共一时。琴在我方悲子敬，礼存谁为哭言思。山阿幽室千年閟，挽语空吟靖节诗。
陈子张挽词二首
作者：张纲
朝代：宋

地发湖光秀，神钟鹤骨清。高谈排俗子，执友遍时英。枳棘鸾栖在，松楸马鬣成。欲收东望眼，流涕若为情。交契先朝露，凄凉对夕晖。箕裘三世远，簿领一官微。翠柏开新隧，青编冷旧帏。元方未惭长，万里看横飞。
陈子张挽词二首·其一
作者：张纲
朝代：宋

地发湖光秀，神钟鹤骨清。高谈排俗子，执友遍时英。枳棘鸾栖在，松楸马鬣成。欲收东望眼，流涕若为情。
陈子张挽词二首·其一
作者：张纲
朝代：宋

地发湖光秀，神钟鹤骨清。
髙谈排俗子，执友遍时英。
枳棘鸾栖在，松楸马鬛成。
欲收东望眼，流涕若为情。
陈子张挽词二首·其二
作者：张纲
朝代：宋
体裁：五言律诗

交契先朝露，凄凉对夕晖。箕裘三世远，簿领一官微。翠柏开新隧，青编冷旧帏。元方未惭长，万里看横飞。
陈美成挽词二首
作者：张纲
朝代：宋

望族推平舆，清芬嗣太邱。乡评严礼法，家学邃源流。幸托葭莩契，方期仗履游。西风忽悲惨，忍复看眠牛。德润洮湖阔，心平福地安。流风前辈似，雅量鄙夫宽。松菊开三径，芝兰秀二难。百年如转烛，萧瑟夜堂寒。
陈美成挽词二首·其一
作者：张纲
朝代：宋

望族推平舆，清芬嗣太邱。乡评严礼法，家学邃源流。幸托葭莩契，方期仗履游。西风忽悲惨，忍复看眠牛。
陈美成挽词二首·其一
作者：张纲
朝代：宋

望族推平舆，清芬嗣太邱。
乡评严礼法，家学邃源流。
幸託葭莩契，方期仗履游。
西风忽悲惨，忍復看眠牛。
陈美成挽词二首·其二
作者：张纲
朝代：宋

德润洮湖阔，心平福地安。流风前辈似，雅量鄙夫宽。松菊开三径，芝兰秀二难。百年如转烛，萧瑟夜堂寒。
陈美成挽词二首·其二
作者：张纲
朝代：宋

德润洮湖阔，心平福地安。
流风前辈似，雅量鄙夫寛。
松菊开三径，芝兰秀二难。
百年如转烛，萧瑟夜堂寒。
雪作
作者：张纲
朝代：宋

朔风吹雪应嘉时，蔌蔌空庭静夜知。岁稔不须占瑞谍，家贫尤喜映书帷。花虽无艳难争巧，舞不成行也自奇。病起老翁迷眼界，寒窗呵笔强裁诗。
雪作
作者：张纲
朝代：宋

朔风吹雪应嘉时，蔌蔌空庭静夜知。
岁稔不须占瑞谍，家贫尤喜映书帷。
花虽无艶难争巧，舞不成行也自奇。
病起老翁迷眼界，寒窗呵笔强裁诗。
雪晴
作者：张纲
朝代：宋
体裁：七言律诗

雪晴日脚下茅屋，深巷泥融频屐声。幽鸟唤春啼不那，野梅迎客意先倾。愁肠断送酒边散，诗眼安排烟际横。晚岁浮荣安用许，祗应丘壑未忘情。
青门饮·京师送王敏求归乡
作者：张纲
朝代：宋
体裁：词

疏柳飘零，暮鸦寒集，都门送客，斜阳影里。野色沉沉，翠微隐隐，遥指故乡云外。聚久交情厚，对西风、争忍分袂。饮散宾朋，画船去也，平芜千里。因记。小轩无寐。观夜月凭阑，共论深契。绛帐清闲，杏坛优暇，当念宴游同醉。南北烟波远，愿无忘、音书频寄。未知名宦拘人，异日相逢何地。
青门饮·疏柳飘零
作者：张纲
朝代：宋
体裁：词

疏柳飘零，暮鸦寒集，都门送客，斜阳影里。野色沈沈，翠微隐隐，遥指故乡云外。聚久交情厚，对西风、争忍分袂。饮散宾朋，画船去也，平芜千里。因记。小轩无寐。观夜月凭阑，共论深契。绛帐清闲，杏坛优暇，当念宴游同醉。南北烟波远，愿无忘、音书频寄。未知名宦拘人，异日相逢何地。
题华阳南窗
作者：张纲
朝代：宋

扰扰何年断俗缘，从今便合老山间。会将碧涧洗心净，坐看白云终日閒。
题华阳南窗
作者：张纲
朝代：宋

扰扰何年断俗缘，从今便合老山间。
会将碧涧洗心浄，坐看白云终日閒。
题喜归亭
作者：张纲
朝代：宋

君恩赐我老菟裘，旋筑池亭野趣幽。地势曲连青嶂绕，波光环匝翠烟浮。兴来樽酒随时办，客散琴书尽日留。为问标题意何在，一生心足是归休。
题喜归亭
作者：张纲
朝代：宋

君恩赐我老菟裘，旋筑池亭野趣幽。
地势曲连青嶂遶，波光环匝翠烟浮。
兴来樽酒随时办，客散琴书尽日留。
为问标题意何在，一生心足是归休。
饮散
作者：张纲
朝代：宋

懒性时难合，愁肠酒易醺。
雨声窗外过，客语梦中闻。
借问安邦策，谁堪破贼羣。
可怜吾老矣，生意薄如云。
饮散
作者：张纲
朝代：宋

懒性时难合，愁肠酒易醺。雨声窗外过，客语梦中闻。借问安邦策，谁堪破贼群。可怜吾老矣，生意薄如云。
馆职上元宴集葆真宫以病不赴次龚浚之韵
作者：张纲
朝代：宋

春融准拟千场醉，底事年来兴易厌。满眼笙歌招不出，独哦诗句绕穷檐。
馆职上元宴集葆真宫以病不赴次龚浚之韵
作者：张纲
朝代：宋

春融凖拟千塲醉，底事年来兴易厌。
满眼笙歌招不出，独哦诗句遶穷檐。
留题宣圣庙石壁
作者：张绅
朝代：宋
体裁：七言绝句

前枕清流后倚山，殿堂高创白云间。幸因供职频经此，及过三年鬓渐班。
云溪叔公赐饮大梅花下以疏影横斜暗香浮动分
作者：张绍文
朝代：宋

清沟泂寒波，怪石乱扶拥。轻风卷浓云，天际孤月涌。主人宴亲宾，会合意弥重。列炬照寒梅，繁星粲修陇。清香逼诗魂，吟兴欲飞动。酩酊归去来，严城角三弄。
云溪叔父赐饮大梅花下以疏影横斜暗香浮动分韵得动字
作者：张绍文
朝代：宋

清沟泂寒波，怪石乱扶拥。
轻风捲浓云，天际孤月涌。
主人宴亲宾，会合意弥重。
列炬照寒梅，繁星粲修陇。
清香逼诗魂，吟兴欲飞动。
酩酊归去来，严城角三弄。
云溪叔父赐饮大梅花下以疏影横斜暗香浮动分韵得动字
作者：张绍文
朝代：宋

清沟泂寒波，怪石乱扶拥。轻风捲浓云，天际孤月涌。主人宴亲宾，会合意弥重。列炬照寒梅，繁星粲脩陇。清香逼诗魂，吟兴欲飞动。酩酊归去来，严城角三弄。
即事
作者：张绍文
朝代：宋

电挟雷声迅，风将雨脚多。须臾寂无有，造化果如何。饥鼠撼帏竹，哀蛩语径莎。披衣起中夜，有感寄长歌。地迥秋声远，山空野兴多。宦游聊尔耳，疏懒奈吾何。摇落惊黄叶，推敲步绿莎。新凉大自在，对酒且高歌。
即事
作者：张绍文
朝代：宋

电挟雷声迅，风将雨脚多。须臾寂无有，造化果如何。饥鼠撼帏行，哀蛩语径莎。披衣起中夜，有感寄长歌。
即事·其一
作者：张绍文
朝代：宋
体裁：五言律诗

电挟雷声迅，风将雨脚多。须臾寂无有，造化果如何。饥鼠撼帏竹，哀蛩语径莎。披衣起中夜，有感寄长歌。
即事·其二
作者：张绍文
朝代：宋
体裁：五言律诗

地迥秋声远，山空野兴多。宦游聊尔耳，疏懒奈吾何。摇落惊黄叶，推敲步绿莎。新凉大自在，对酒且高歌。
壶中天念奴娇
作者：张绍文
朝代：宋
体裁：词

丹台仙伯，记踪迹当年、琼楼金阙。底事来游人世界，为爱风云水月。结屋南园，境随人胜，不是溪山别。今朝初度，碧莲千顷齐发。况是鸳侣新偕，凤雏才长，占人间欢悦，且尽壶天终夕醉，听取妙歌千阙。待得西风，鹗书飞上，更复青毡物。功成名遂，赤松还伴高洁。
壶中天（为兄风云水月主人寿）
作者：张绍文
朝代：宋
体裁：词

丹台仙伯，记踪迹当年、琼楼金阙。底事来游人世界，为爱风云水月。结屋南园，境随人胜，不是溪山别。今朝初度，碧莲千顷齐发。况是鸳侣新偕，凤雏才长，占人间欢悦，且尽壶天终夕醉，听取妙歌千阕。待得西风，鹗书飞上，更复青毡物。功成名遂，赤松还伴高洁。
夜坐
作者：张绍文
朝代：宋
体裁：七言绝句

金鸭香残酒半醒，夜深寒月过西棂。可怜心事无人识，诗眼与灯相对青。
夜坐
作者：张绍文
朝代：宋

金鸭香残酒半醒，夜深寒月过西櫺。
可怜心事无人识，诗眼与灯相对青。
定林
作者：张绍文
朝代：宋
体裁：七言绝句

三间书屋年年在，一点禅灯夜夜明。门外青苗浑不见，半山松竹自秋声。
小院
作者：张绍文
朝代：宋
体裁：七言绝句

小院春寒闭寂寥，东风吹雪未全消。山茶谢了梅花落，移得诗情上柳条。
山庵夜宿呈深居先生
作者：张绍文
朝代：宋
体裁：五言律诗

松径转幽密，一程深一程。涛声在平地，月色正三更。僧定欲唤起，鹤眠频梦惊。晓来真富贵，露叶缀珠璎。
山庵夜宿呈深居先生
作者：张绍文
朝代：宋

松迳转幽密，一程深一程。涛声在平地，月色正三更。僧定欲唤起，鹤眠频梦惊。晓来真富贵，露叶缀珠璎。
春闺怨效唐才调集体
作者：张绍文
朝代：宋

杨柳和烟翠不分，东风吹雨上离樽。茝弦调急难藏恨，燕子楼高易断魂。锦字书成春梦远，玉壶泪满夜灯昏。马蹄想过长亭路，细与萧郎认去痕。
春闺怨效唐才调集体
作者：张绍文
朝代：宋

杨柳和烟翠不分，东风吹雨上离樽。
茝絃调急难藏恨，燕子楼高易断魂。
锦字书成春梦远，玉壶泪满夜灯昏。
马蹄想过长亭路，细与萧郎认去痕。
春闺怨效唐才调集体
作者：张绍文
朝代：宋

杨柳和烟翠不分，东风吹雨上离樽。鹍弦调急难藏恨，燕子楼高易断魂。锦子书成春梦游远，玉壶泪满夜灯昏。马蹄想过长亭路，细与萧郎认去痕。
水龙吟·日迟风软花香
作者：张绍文
朝代：宋
体裁：词

日迟风软花香，困人天气情怀懒。
牡丹谢了，酴醿开后，红稀绿暗。
慵下妆楼，倦吟莺镜，粉轻脂淡。
叹韶华迤逦，将春归去，沉思处、空肠断。
长是愁蛾不展。
话春心、只凭双燕。
良辰美景，可堪虚负，登临心眼。
雁杳鱼沉，信音难托，水遥山远。
但无言，倚遍阑干十二，对芳天晚。
水龙吟·春晚
作者：张绍文
朝代：宋
体裁：词

日迟风软花香，困人天气情怀懒。牡丹谢了，酴醾开后，红稀绿暗。慵下妆楼，倦吟鸾镜，粉轻脂淡。叹韶华迤逦，将春归去，沉思处、空肠断。长是愁蛾不展。话春心、只凭双燕。良辰美景，可堪虚负，登临心眼。雁杳鱼沉，信音难托，水遥山远。但无言，倚遍栏干十二，对芳天晚。
水龙吟·春晚
作者：张绍文
朝代：宋

日迟风软花香，困人天气情怀懒。牡丹谢了，酴醾开后，红稀绿暗。慵下妆楼，倦吟鸾镜，粉轻脂淡。叹韶华迤逦，将春归去，沉思处、空肠断。长是愁蛾不展。话春心、只凭双燕。良辰美景，可堪虚负，登临心眼。雁杳鱼沉，信音难托，水遥山远。但无言，倚遍阑干十二，对芳天晚。
水龙吟（春晚）
作者：张绍文
朝代：宋

日迟风软花香，因人天气情怀懒。牡丹谢了，酴醿开後，红稀绿暗。慵下妆楼，倦吟鸾镜，粉轻脂淡。叹韶华迤逦，将春归去，沈思处、空肠断。长是愁蛾不展。话春心、只凭双燕。良辰美景，可堪虚负，登临心眼。雁杳鱼沈，信音难托，水遥山远。但无言，倚遍阑干十二，对芳天晚。
江亭晚眺
作者：张绍文
朝代：宋
体裁：七言律诗

登高便可豁双明，吟外还能见物情。南北盛衰关大数，英雄得失总虚名。莫云千里乡心远，寒雁一声秋意清。江上白鸥应笑我，等闲虚负水边盟。
沁园春·数遍时贤
作者：张绍文
朝代：宋
体裁：词

数遍时贤，谁似云溪，未老得闲。自抽身州县，归休旧隐，灰心名利，跳出尘寰。卸却朝衣，笑拈拄杖，日在花阴竹径间。身轻健，任高眠晏起，渴饮饥餐。垂弧猛省当年。且约住春风开寿筵。况园亭池馆，新奇佳丽，弟兄子侄，歌笑团栾。绿鬓朱颜，纶巾羽扇，做个人间长寿仙。霞觞举，愿年年今日，长对南山。
沁园春（为叔父云溪主人寿）
作者：张绍文
朝代：宋

数遍时贤，谁似云溪，未老得闲。自抽身州县，归体旧隐，灰心名利，跳出尘寰。卸却朝衣，笑拈拄杖，日在花阴竹径间。身轻健，任高眼晏起，渴饮饥餐。垂弧猛省当年。且约住春风开寿筵。况园亭池馆，新奇佳丽，弟兄子侄，歌笑团栾。绿鬓朱颜，纶巾羽扇，做个人间长寿仙。霞觞举，愿年年今日，长对南山。
绝句二首
作者：张绍文
朝代：宋

晓云扶日上高梧，一枕春酲困未苏。山鸟不知如许事，隔窗犹自劝提壶。雨过盘池起绿波，夜来添得几圆荷。单衣不奈春寒恶，却美杨枝挟纩多。
绝句二首
作者：张绍文
朝代：宋

晓云扶日上高梧，一枕青酲困未苏。山鸟不知如许事，隔窗犹自劝提壶。
绝句二首·其一
作者：张绍文
朝代：宋
体裁：七言绝句

晓云扶日上高梧，一枕春酲困未苏。山鸟不知如许事，隔窗犹自劝提壶。
绝句二首·其二
作者：张绍文
朝代：宋
体裁：七言绝句

雨过盘池起绿波，夜来添得几圆荷。单衣不奈春寒恶，却美杨枝挟纩多。
自淮阳还里中抵舍一夕即为通川之行
作者：张绍文
朝代：宋
体裁：七言律诗

喜得归来席未安，又携书剑上江干。莫陪亲戚话情愫，空指溪山说肺肝。客路几程来杳杳，天涯一棹去漫漫。故乡又被江云隔，写得诗成欲寄难。
自淮阳还里中抵舍一夕即为通川之行
作者：张绍文
朝代：宋

喜得归来席未安，又携书剑上江干。莫陪亲戚话情愫，空指溪山说肺肝。客路几程来杳杳，天涯二棹去漫漫。故乡又被江云隔，写得诗成欲寄难。
自维扬辞亲暂归里中登楼有作
作者：张绍文
朝代：宋

烂漫家山景物妍，西风收拾下蛮笺。
半分寒事梅花裏，一段幽怀夕照边。
渔唱凄凉招野色，雁行缥缈带晴烟。
淮山只在栏干北，目送飞云重黯然。
自维扬辞亲暂归里中登楼有作
作者：张绍文
朝代：宋
体裁：七言律诗

烂漫家山景物妍，西风收拾下蛮笺。半分寒事梅花里，一段幽怀夕照边。渔唱凄凉招野色，雁行缥缈带晴烟。淮山只在栏干北，目送飞云重黯然。
送梁中砥入道从三茅许松豀
作者：张绍文
朝代：宋
体裁：五言律诗

无意觅封侯，来从长史游。辞章唐韵度，人物晋风流。花影天坛午，松声月涧秋。登临尽诗境，分我半山不。
酹江月·念奴娇·举杯呼月
作者：张绍文
朝代：宋

举杯呼月，问神京何在，淮山隐隐。
抚剑频看勋业事，惟有孤忠挺挺。
宫阙腥膻，衣冠沦没，天地凭谁整。
一枰棋坏，救时着数宜紧。
虽是幕府文书，玉关烽火，暂送平安信。
满地干戈犹未戢，毕竟中原谁定。
便欲凌空，飘然直上，拂拭山河影。
倚风长啸，夜深霜露凄冷。
酹江月念奴娇淮城感兴
作者：张绍文
朝代：宋
体裁：词

举杯呼月，问神京何在，淮山隐隐。抚剑频看勋业事，惟有孤忠挺挺。宫阙腥膻，衣冠沦没，天地凭谁整。一枰棋坏，救时著数宜紧。虽是幕府文书，玉关烽火，暂送平安信。满地干戈犹未戢，毕竟中原谁定。便欲凌空，飘然直上，拂拭山河影。倚风长啸，夜深霜露凄冷。
醉乡
作者：张绍文
朝代：宋
体裁：七言绝句

醉乡诗笔是生涯，短短蛮笺字字斜。沉水一株烟未断，半窗寒月上梅花。
金陵道中晚宿
作者：张绍文
朝代：宋
体裁：七言绝句

卸却征衣卧客窗，移床切莫近寒螀。空阶一雨凄凉甚，不怨梧桐怨夜长。
金陵道中晚宿
作者：张绍文
朝代：宋

卸却征衣卧客窗，移床切莫近寒螿。空阶一雨凄凉甚，不怨梧桐怨夜长。
钟山路间
作者：张绍文
朝代：宋

立马钟山路，斜阳锁乱峰。断碑生绿藓，古道立青松。春事梅边觉，乡愁酒后浓。兴亡多感慨，我辈复情钟。
钟山路间
作者：张绍文
朝代：宋

立马钟山路，斜阳锁乱峰。
断碑生绿藓，古道立青松。
春事梅边觉，乡愁酒后浓。
兴亡多感慨，我辈復情钟。
锺山路间
作者：张绍文
朝代：宋

立马锺山路，斜阳锁乱峰。断碑生绿藓，古道立青松。青事梅边觉，乡愁酒后浓。兴亡多感慨，我辈复情锺。
书座右
作者：张绎
朝代：宋
体裁：古风

凡语必忠信，凡行必笃敬。饮食必慎节，字画必楷正。容貌必端庄，衣冠必肃整。步履必安详，居处必正静。作事必谋始，出言必顾行。常德必固持，然诺必重应。见善如己出，见恶如己病。凡此十四者，我皆未深省。书此当座隅，朝夕视为警。
寄友人
作者：张绎
朝代：宋
体裁：古风

有客厌事事，洁身山之幽。寒暑不相贷，乃有卒岁忧。有生此有事，简之成赘疣。澄江本无浪，不如信虚舟。六经力道要，无以利心求。一朝与理会，万境真天游。伊水正清泠，子行无滞留。西风昨夜至，送子至中流。落月洒残梦，已看古岸头。我病强送君，是行良难俦。异时清门下，谁识东陵侯。
岳阳楼望洞庭
作者：张经
朝代：宋

每因蜀水涨，横遏楚江流。气象吞云梦，波澜彻夏秋。风云几开阖，日月自沉浮。欲济谁舟楫，乾坤独倚楼。
岳阳楼望洞庭
作者：张经
朝代：宋

每因蜀水涨，横遏楚江流。
气象吞云梦，波澜彻夏秋。
风云几开阖，日月自沉浮。
欲济谁舟楫，干坤独倚楼。
潇湘八景诗 其二 洞庭夜月
作者：张经
朝代：宋

秋夜净无云，嫦娥展孤镜。灏气浸澄波，荡漾光还定。
潇湘八景诗 其六 渔村夕照
作者：张经
朝代：宋

日落大江头，返照江村里。独有羡鱼翁，垂纶收不起。
潇湘八景诗·山市晴岚
作者：张经
朝代：宋
体裁：五言绝句

茅屋开山脚，岚光映日光。行人消野兴，个个醉壶觞。
潇湘八景诗·平沙落雁
作者：张经
朝代：宋
体裁：五言绝句

唤侣下寒汀，争宿芦花萼。夜半渔翁过，惊起还飞落。
潇湘八景诗·江天暮雪
作者：张经
朝代：宋
体裁：五言绝句

江上雪纷纷，风寒天已暮。中有泛舟人，兴尽迷归路。
潇湘八景诗·洞庭夜月
作者：张经
朝代：宋

秋夜凈无云，嫦娥展孤镜。
灏气浸澄波，荡漾光还定。
潇湘八景诗·渔村夕照
作者：张经
朝代：宋

日落大江头，返照江村裏。
独有羡鱼翁，垂纶收不起。
潇湘八景诗·潇湘夜雨
作者：张经
朝代：宋
体裁：五言绝句

终夜雨潇潇，闷杀孤舟客。滴滴打蓬声，错讶灵妃瑟。
潇湘八景诗·潇湘夜雨
作者：张经
朝代：宋

终夜雨潇潇，闷杀孤舟客。滴滴打蓬声，错讶灵妃瑟。秋夜净无云，嫦娥展孤镜。灏气浸澄波，荡漾光还定。极浦一帆回，招招近岸开。倚船试相问，莫是故乡来。唤侣下寒汀，争宿芦花萼。夜半渔翁过，惊起还飞落。野烟寺初暝，僧添宝篆香。鲸音送残照，敲落楚天霜。日落大江头，返照江村里。独有羡鱼翁，垂纶收不起。茅屋开山脚，岚光映日光。行人消野兴，个个醉壶觞。江上雪纷纷，风寒天已暮。中有泛舟人，兴尽迷归路。
潇湘八景诗·烟寺晚钟
作者：张经
朝代：宋
体裁：五言绝句

野烟寺初暝，僧添宝篆香。鲸音送残照，敲落楚天霜。
潇湘八景诗·远浦归帆
作者：张经
朝代：宋
体裁：五言绝句

极浦一帆回，招招近岸开。倚船试相问，莫是故乡来。
王质过洞庭
作者：张经
朝代：宋

云可有无水，风能奔走沙。
蟠深鸣老𧌑，飞倦落长鸦。
地有湘头尾，山无楚正斜。
人间与天上，何处碍浮槎。
七言再咏
作者：张继先
朝代：宋

醉倒尚夸云液美，吟看尤觉羽毛轻。松轩怅望情何限，竹槛留连兴愈清。水草远含青翠色，野花仍吐细微英。风来昼榻消残暑，雨过秋蝉送晚声。仙境每看天路近，风骚不许世纷萦。饶君先驾云间鹤，雇我还骑海上鲸。白帝气刚群动肃，道人心正百魔惊。共欣淡泊居林石，翻笑驱驰到市城。溪上且同三笑乐，饮中要与八仙争。莫言酒量全输我，会是诗名数石卿。
七言再咏
作者：张继先
朝代：宋

醉倒尚夸云液美，吟看尤觉羽毛轻。
松轩怅望情何限，竹槛留连兴愈清。
水草远含青翠色，野花仍吐细微英。
风来昼榻消残暑，雨过秋蝉送晚声。
仙境每看天路近，风骚不许世纷萦。
饶君先驾云间鹤，顾我还骑海上鲸。
白帝气刚群动肃，道人心正百魔惊。
共欣淡泊居林石，翻笑驱驰到市城。
溪上且同三笑乐，饮中要与八仙争。
莫言酒量全输我，会是诗名数石卿。
七言再咏
作者：张继先
朝代：宋

醉倒尚誇云液美，吟看尤觉羽毛轻。松轩怅望情何限，竹槛留连兴愈清。水草远含青翠色，野花仍吐细微英。风来昼榻消残暑，雨过秋蝉送晚声。仙境每看天路近，风骚不许世纷萦。饶君先驾云间鹤，顾我还骑海上鲸。白帝气刚群动肃，道人心正百魔惊。共欣淡泊居林石，翻笑驱驰到市城。溪上且同三笑乐，饮中要与八仙争。莫言酒量全输我，会是诗名数石卿。
临江仙·自古清真灵妙降
作者：张继先
朝代：宋
体裁：词

自古清真灵妙降，安妃来就杨君。因缘冥会异常伦。仙风聊设相，真道本无亲。惟有元规能访问，深将此意相闻。大家宜赏缀新文。免教尘世士，诮笑上天人。
临江仙（和元规）
作者：张继先
朝代：宋
体裁：词

蠢动含灵天赋与，逍遥性分元均。莫生异见乱吾真。只今中有主，浑与化为人。那更徽词清彻底，轻埃欲染无因。惟应得此便凝神。百魔咸息战，六道永停轮。
临江仙（郑恒甫画六鹤于浑沦庵，请予题，遂作）
作者：张继先
朝代：宋
体裁：词

莫怪精神都素淡，全谙千载松头。羽人幽意苦相投。殷勤争点写，展转动吟酬。况有咸阳兄弟事，教人闻见忘忧。我生曾是眷仙标。一从挥洒后，相继未能休。
主簿治
作者：张继先
朝代：宋

映尽朝阳与暮霞，苦无轩冕送尘沙。旧闻灵草千年种，近有幽人一两家。彩凤每来寻竹实，灵禽时复啄仙花。伟哉往昔轻腾客，岂有心贪五马车。
主簿治
作者：张继先
朝代：宋

映尽朝阳与暮霞，苦无轩冕送尘沙。
旧闻灵草千年种，近有幽人一两家。
彩凤每来寻竹实，灵禽时復啄仙花。
伟哉往昔轻腾客，岂有心贪五马车。
书林管辖扇
作者：张继先
朝代：宋
体裁：五言绝句

九鸾陪玉兽，八凤荐金芝。青童歌妙曲，玄女唱清词。
书龙变轩事乃成颂白青城道伯
作者：张继先
朝代：宋

一室绝尘埃，和风撼瑶竹。满几惟琴书，潇然异尘俗。时时操寸毫，节篆数囊录。或同务玄子，楸枰两三局。夜对隔林月，膝上奏神曲。更深兴未阑，徐徐启缄轴。好来青城君，云开远山绿。
书龙变轩事乃成颂白青城道伯
作者：张继先
朝代：宋
体裁：古风

一室绝尘埃，和风撼瑶竹。满几惟琴书，潇然异尘俗。时时操寸毫，节篆数囊箓。或同务玄子，楸枰两三局。夜对隔林月，膝上奏神曲。更深兴未阑，徐徐启缄轴。好来青城君，云开远山绿。
云台治
作者：张继先
朝代：宋

汉朝人与道翱翔，是处遗踪属静方。
烟外桃花非俗种，风前柏实有余香。
杖穿翠霭通深窅，舟驾洪波入渺茫。
千八百年三十代，云台空碧佩琳琅。
云台治
作者：张继先
朝代：宋

汉朝人与道翱翔，是处遗踪属静方。烟外桃花非俗种，风前柏实有馀香。杖穿翠霭通深窅，舟驾洪波入渺茫。千八百年三十代，云台空碧佩琳琅。
京师七夕率赋
作者：张继先
朝代：宋

七夕风光岂易阑，一年一度巧相干。不惊高处流星过，尽向今宵仰面看。花月有情天阙冷，胭山随分酒杯寒。从兹肃肃秋阴后，却恐衣衾未复单。
京师七夕率赋
作者：张继先
朝代：宋

七夕风光岂易阑，一年一度巧相干。
不惊高处流星过，尽向今宵仰面看。
花月有情天阙冷，胭山随分酒杯寒。
从兹肃肃秋阴后，却恐衣衾未復单。
京师七夕率赋
作者：张继先
朝代：宋

七夕风光岂易阑，一年一度巧相干。不惊高处流星过，尽向今宵仰面看。花月有情天阙冷，胭山随分酒杯寒。从兹肃肃秋阴扣，却恐衣衾未复单。
京师夜坐怀浑沦庵有作寄之
作者：张继先
朝代：宋

独坐空庐静可知，江城意味岂如斯。君看凤实初成处，自称蟾华欲妙时。酒兴原同云叟乐，风尘无取庆宗诗。山中林壑虚明境，不得归吟有所思。
京师夜坐怀浑沦庵有作寄之
作者：张继先
朝代：宋
体裁：七言律诗

独坐空庐静可知，江城意味岂如斯。君看凤实初成处，自称蟾华欲妙时。酒兴愿同云叟乐，风尘无取庆宗诗。山中林壑虚明境，不得归吟有所思。
仙岩寺
作者：张继先
朝代：宋

依然仙迹倚岩开，真馆何年竟草莱。今日梵宫方得到，旧时玄鹤也飞来。一条涧水琉璃合，万叠云山紫翠堆。禅客夜深能共坐，满窗明月正徘徊。
仙岩寺
作者：张继先
朝代：宋

依然仙迹倚岩开，真馆何年竟草莱。
今日梵宫方得到，旧时玄鹤也飞来。
一条涧水琉璃合，万迭云山紫翠堆。
禅客夜深能共坐，满窗明月正徘徊。
休歇歌
作者：张继先
朝代：宋

休休休歇歇，休休歇歇无分别。
千般要妙万般玄，只是教人各休歇。
既能休，复能歇，
一切情缘皆断绝。饥餐渴饮困时眠，
万死千生没交涉。古圣贤，
及明哲，一性绵绵周浩劫。
光明相照合真空，休歇之余更无别。
地狱种，作冤业，
六识炽然如火热。立我争人昧休歇，
甘受碎身并拔舌。休与歇，
真口诀，无愚无智无工拙。
从上师真只恁修，不遇知心谁肯泄。
休非休，歇非歇，
大用现前无扭捏。主张元化绝形踪，
囊括虚空超起灭。亦无休，
亦无歇，歇歇休休皆强说。
欲知真歇与真休，一轮皎洁中秋月。
休歇歌
作者：张继先
朝代：宋

休休休歇歇，休休歇歇无分别。千般要妙万般玄，只是教人各休歇。既能休，复能歇，一切情缘皆断绝。饥餐渴饮困时眠，万死千生没交涉。古圣贤，及明哲，一性绵绵周浩劫。光明相照合真空，休歇之馀更无别。地狱种，作冤业，六识炽然如火热。立我争人昧休歇，甘受碎身并拔舌。休与歇，真口诀，无愚无智无工拙。从上师真只恁修，不遇知心谁肯泄。休非休，歇非歇，大用现前无扭捏。主张元化绝形踪，囊括虚空超起灭。亦无休，亦无歇，歇歇休休皆强说。欲知真歇与真休，一轮皎洁中秋月。
休歇歌
作者：张继先
朝代：宋

休休休歇歇，休休歇歇无分别。
千般要妙万般玄，只是教人各休歇。
既能休，復能歇，一切情缘皆断绝。
饥餐渴饮困时眠，万死千生没交涉。
古圣贤，及明哲，一性绵绵周浩劫。
光明相照合真空，休歇之余更无别。
地狱种，作冤业，六识炽然如火热。
立我争人昧休歇，甘受碎身并拔舌。
休与歇，真口诀，无愚无智无工拙。
从上师真只恁修，不遇知心谁肯泄。
休非休，歇非歇，大用现前无扭捏。
主张元化绝形踪，囊括虚空超起灭。
亦无休，亦无歇，歇歇休休皆强说。
欲知真歇与真休，一轮皎洁中秋月。
传度后作
作者：张继先
朝代：宋

道人原力如天溥，度尽众生方自度。若还纤芥未蒙恩，我终不舍升天路。
传度后作
作者：张继先
朝代：宋
体裁：七言绝句

道人愿力如天溥，度尽众生方自度。若还纤芥未蒙恩，我终不舍升天路。
元规道人览予心说作颂见寄次韵奉答
作者：张继先
朝代：宋

新文博不繁，披诵已清魂。意在诸缘外，心为万法源。犹龙谁可测，牧马自微言。三复难穷处，重来得细论。
元规道人览予心说作颂见寄次韵奉答
作者：张继先
朝代：宋

新文博不繁，披诵已清魂。
意在诸缘外，心为万法源。
犹龙谁可测，牧马自微言。
三復难穷处，重来得细论。
公慕治
作者：张继先
朝代：宋

一坛幽占万松阴，意为寻真特地深。翳翳野云披绿岸，时时疏雨洒青林。真图未落前朝手。短褐堪求古圣心。鹤辇近过游息处，桃花流水尚堪寻。
公慕治
作者：张继先
朝代：宋
体裁：七言律诗

一坛幽占万松阴，意为寻真特地深。翳翳野云披绿岸，时时疏雨洒青林。真图未落前朝手，短褐堪求古圣心。鹤辇近过游息处，桃花流水尚堪寻。
减字木兰花·严寒冬月
作者：张继先
朝代：宋

严寒冬月。前日阳生几降雪。松柏凌霄。森耸庭中叹後凋。昔人犹豫。身入山林深静处。今古同符。好趁笙歌且自娱。
减字木兰花（呈鉴义王介甫）
作者：张继先
朝代：宋
体裁：词

严寒冬月。前日阳生几降雪。松柏凌霄。森耸庭中叹后凋。昔人犹豫。身入山林深静处。今古同符。好趁笙歌且自娱。
勉弟子还山颂
作者：张继先
朝代：宋
体裁：七言绝句

昔劫因缘今劫会，昨日颜容今日改。世间沧海尽桑田，慎勿重来呈傀儡。
北邙治
作者：张继先
朝代：宋

满坛明月化宫春，千古依依杨柳津。碧沼不容生俗物，玉毫宁复示俦人。幽寻已与三玄约，静乐谁知一点亲。世外清游堪准拎，轮蹄无迹辗香尘。
北邙治
作者：张继先
朝代：宋

满坛明月化宫春，千古依依杨柳津。碧沼不容生俗物，玉毫宁复示俦人。幽寻已与三玄约，静乐谁知一点亲。世外清游堪准拟，轮蹄无迹辗香尘。
北邙治
作者：张继先
朝代：宋

满坛明月化宫春，千古依依杨柳津。
碧沼不容生俗物，玉毫宁復示俦人。
幽寻已与三玄约，静乐谁知一点亲。
世外清游堪准拟，轮蹄无迹辗香尘。
南乡子·久不上春台
作者：张继先
朝代：宋
体裁：词

久不上春台。直待将身跨九垓。懒向人间深有谓，氛埃。难趁邪风伤圣胎。水栏映山斋。赏遍从容首自回。长谢故人书曲意，徽哉。赢得腰琴拂袂来。
南乡子·其二
作者：张继先
朝代：宋

久不上春台。直待将身跨九垓。懒向人间深有谓，氛埃。难趁邪风伤圣胎。水槛映山斋。赏遍从容首自回。长谢故人书曲意，徽哉。赢得腰琴拂袂来。
南乡子·无奈这群迷
作者：张继先
朝代：宋
体裁：词

无奈这群迷。味色声中若系羁。尽任改头兼换面，何悲。不染伊时不管伊。春去又秋兮。莫遣空逾十二时。好把自然真妙旨，修为。尘事萦仍道甚希。
又省衣
作者：张继先
朝代：宋

衣服贵适宜，冬裘与夏葛。眷兹修行人，初不事精洁。轻纱并丽帛，样新价亦别。每缣数千钱，拙工乱裁截。些小未称身，中心已不悦。曾知有贫者，冬夏皆皮裂。
又省衣
作者：张继先
朝代：宋

衣服贵适宜，冬裘与夏葛。
睠兹修行人，初不事精洁。
轻纱并丽帛，样新价亦别。
每缣数千钱，拙工乱裁截。
些小未称身，中心已不悦。
曾知有贫者，冬夏皆皮裂。
又省衣
作者：张继先
朝代：宋

衣服贵适宜，多裘与夏葛。眷兹修行人，初不事精洁。轻纱并丽帛，样新价亦别。每缣数千钱，拙工乱裁截。些小未称身，中心已不悦。曾知有贫者，冬夏皆皮裂。
同游栖真联句
作者：张继先
朝代：宋
体裁：古风

兴为栖真来，情因昔人动。昔人道非孤，今人心乃共。静有物外乐，清无世间梦。至论超形神，谈歌彻岩洞。野色杂茶瓯，松声入琴弄。未可赋归欤，更揭流霞瓮。
同游栖真联句
作者：张继先
朝代：宋

兴为栖真来，情因昔人动。昔人道非孤，今人心乃共。静有物外乐，甭无世间梦。至论超形神，谈歌彻岩洞。野色杂茶瓯，松声入琴弄。未可赋归欤，更揭流霞瓮。
同石元规讲鵾鹏偶书
作者：张继先
朝代：宋

翱翔数仞间，何异九万里。
大道荡无名，无彼亦无此。
倬哉元规翁，斯言迨尽矣。
一物自太极，志士摽高拟。
鹏乎与蜩鸠，涉辩非至理。
有形相变化，不出六合裏。
飞跃涉程途，底用嘲远迩。
乃识逍遥游，潀远发玄旨。
讲罢四窗闲，忘言空隠几。
同石元规讲鹍鹏偶书
作者：张继先
朝代：宋

翱翔数仞间，何异九万里。大道荡无名，无彼亦无此。倬哉元规翁，斯言迨尽矣。一物自太极，志士摽高拟。鹏乎与蜩鸠，涉辩非至理。有形相变化，不出六合里。飞跃涉程途，底用嘲远迩。乃识逍遥游，潨远发玄旨。讲罢四窗闲，忘言空隐几。
同石元规讲鹍鹏偶书
作者：张继先
朝代：宋

翱翱数仞间，何异九万里。大道荡无名，无彼亦无此。倬哉元规翁，斯言迨尽矣。一物自太极，志士摽高拎。鹏乎与蜩鸠，涉辩非至理。有形相变化，不出六合里。飞跃涉程途，底用嘲远迩。乃识逍遥游，潀远发玄旨。讲罢四窗闲，忘言空隐几。
后城治
作者：张继先
朝代：宋

近枕长河即化坛，拎超坛侧到河干。丹砂在地经冬暖，玉竹成林入夜寒。水鹤应思冥象外，山翁愁不到眉端。杖头已指丹霞景，密有尘罗络我难。
后城治
作者：张继先
朝代：宋
体裁：七言律诗

近枕长河即化坛，拟超坛侧到河干。丹砂在地经冬暖，玉竹成林入夜寒。水鹤应思冥象外，山翁愁不到眉端。杖头已指丹霞景，密有尘罗络我难。
听元规琴
作者：张继先
朝代：宋
体裁：五言律诗

万物纷然在，浑沦声不流。昔人弦上取，今我意中求。水激崖边石，风高岛上秋。相看得真乐，天地共优游。
和元规任从他歌
作者：张继先
朝代：宋

任从他，尽教他，莫管他，他是他非柰我何。
尽日闲同方外友，高吟落笔如悬河。
世上无心结凡累，匣中有剑降阴魔。
长生已悟玄关旨，从教乌兔走如梭。
尘劳汩没诚堪恶，孰肯飘荡随蹉跎。
静处每思喧处事，到头空自竞嘘呵。
任从他，尽教他，莫管他，但从元气养冲和。
有时恣把丹书读，无事闲寻玉轸歌。
我心非石不可动，任从俗论生乖讹。
松簪布褐且自乐，岂恋浮华张绮罗。
神炉交媾炼金液，混乎湛湛而日多。
功行圆成共归去，飘飘飞盖拂霄河。
任从他，尽教他，莫管他。
和元规任从他歌
作者：张继先
朝代：宋

任从他，尽教他，莫管他，他是他非柰我何。尽日闲同方外友，高吟落笔如悬河。世上无心结凡累，匣中有剑降阴魔。长生已悟玄关旨，从教乌兔走如梭。尘劳汩没诚堪恶，孰肯飘荡随蹉跎。静处每思喧处事，到头空自竞嘘呵。任从他，尽教他，莫管他，但从元气养冲和。有时恣把丹书读，无事闲寻玉轸歌。我心非石不可动，任从俗论生乖讹。松簪布褐且自乐，岂恋浮华张绮罗。神炉交媾鍊金液，混乎湛湛而日多。功行圆成共归去，飘飘飞盖拂霄河。任从他，尽教他，莫管他。
和元规任从他歌
作者：张继先
朝代：宋

任从他，尽教他，莫管他，他是他非柰我何。尽日闲同方外友，高吟落笔如悬河。世上无心结凡累，匣中有剑降阴魔。长生已悟玄关旨，从教乌兔走如梭。尘劳汩没诚堪恶，孰肯飘荡随蹉跎。静处每思喧处事，到头空自竞嘘呵。任从他，尽教他，莫管他，但从元气养沖和。有时恣把丹书读，无事闲寻玉轸歌。我心非石不可动，任从俗论生乖讹。松簪布褐且自乐，岂恋浮华张绮罗。神炉交媾炼金液，混乎湛湛而日多。功行图成共归去，飘飘飞盖霄河。任从他，尽教他，莫管他。
和元规寄杨子寓真岩韵
作者：张继先
朝代：宋
体裁：五言律诗

应到最高处，翘思上古人。风来多柏子，云去净嚣尘。浔暑不到处，天花自在春。仙踪欲无著，流俗谩寻津。
和元规寄杨子寓真岩韵
作者：张继先
朝代：宋

应到最高处，翘思上古人。
风来多柏子，云去浄嚣尘。
浔暑不到处，天花自在春。
仙踪欲无着，流俗谩寻津。
和元规拂云轩韵
作者：张继先
朝代：宋
体裁：五言律诗

疏翠拥高轩，虚徐欲出云。两楹清荫共，一阵好风分。偏映琴书席，难栖燕雀群。主人怜直节，孰敢巧操斤。
和元规拜违
作者：张继先
朝代：宋

才到巍峨畔，还登翠碧重。调青赓白雪，琴静抚黄钟。履践古人道，追游仙者踪。自来多福力，想念各疏慵。何处不为乐，此心知所从。还如一片月，挂在万年松。
和元规拜违
作者：张继先
朝代：宋

才到巍峨畔，还登翠碧重。调青赓白雪，琴静抚黄钟。履践古人道，追游仙者踪。自来多福力，相信各疏慵。何处不为乐，此心知所从。还如一片月，挂在万年松。
和元规拜违
作者：张继先
朝代：宋

纔到巍峨畔，还登翠碧重。
调青赓白雪，琴静抚黄钟。
履践古人道，追游仙者踪。
自来多福力，相信各疏慵。
何处不为乐，此心知所从。
还如一片月，挂在万年松。
和元规见勉
作者：张继先
朝代：宋
体裁：古风

观君词语中，具引先贤事。了然道在兹，不行而善至。君今真至矣，奏乐求真知。一言见吾子，固难尽于辞。知君贯老庄，亹亹蹈大荒。剧谈玄中玄，豁落无边旁。有学必有待，不与诸魔对。涉景若与知，何尝讶谲怪。疑论涣已释，则信为善士。主善以为师，天真坐可致。人间犹论分，仙事宜任运。有命终出伦，盍死即待尽。大道非罔象，明明万物上。使我一闻知，应是快神爽。休更论浅深，斯言尽诚心。时哉且落魄，此语吾所钦。傍听亦笑嗤，不责于仁慈。所幸异流俗，事物中思惟。
和元规见勉
作者：张继先
朝代：宋

观君词语中，具引先贤事。了然道在兹，不行而善至。君今真至矣，奏乐求真知。一言见吾子，固难尽於辞。知君贯老庄，亹亹蹈大荒。剧谈玄中玄，豁落无边旁。有学必有待，不与诸魔对。涉景若与知，何尝讶谲怪。疑论涣已释，则信为善士。主善以为师，天真从可致。人间犹论分，仙事宜任运。有命终出伦，盍死即待尽。大道非罔象，明明万物上。使我一闻知，应是快神爽。休更论浅深，斯言尽诚心。时哉且落魄，此语吾所钦。傍听亦笑嗤，不责於仁慈。所幸异流俗，事物中思惟。
和张知县省食费韵
作者：张继先
朝代：宋

食馔不须丰，古人贵量腹。
一饱尚何求，八珍非所欲。
犀筯厌未下，但折平生禄。
造物赋人料，多少有数目。
更思途中殍，皆缘食不足。
庄叟重鹁食，此篇时一读。
和张知县省食费韵
作者：张继先
朝代：宋

食馔不须丰，古人贵量腹。一饱尚何求，八珍非所欲。犀箸厌未下，但折平生录。造物赋人料，多少有数目。更思途中殍，皆缘食不足。庄叟重鹁食，此篇时一读。
和张知县省食费韵
作者：张继先
朝代：宋

食馔不须丰，古人贵量腹。一饱尚何求，八珍非所欲。犀箸厌未下，但折平生禄。造物赋人料，多少有数目。更思途中殍，皆缘食不足。庄叟重鹁食，此篇时一读。
和浑沦庵超然即事韵
作者：张继先
朝代：宋
体裁：五言律诗

自得逍遥趣，从来乐静居。水边红杏小，烟外翠篁疏。有物真常应，忘形内本虚。人间役尘虑，到此尽消除。
和答周提刑
作者：张继先
朝代：宋
体裁：七言律诗

试于闲处寻闲境，松竹无言绿满秋。方外每烦勤下谕，山隅何幸偶来游。一帘芳草庭前长，千载遗书圯上求。得请南还乐居此，清谈深感圣恩优。
和答周提刑
作者：张继先
朝代：宋

试於闲处寻闲境，松竹无言绿满秋。方外每烦勤下谕，山隅何幸偶来游。一帘芳草庭前长，千载遗书圯上求。得请南还乐居此，清谈深感圣恩优。
咏窗
作者：张继先
朝代：宋

无意殷勤遮皓月，有心特地隔红尘。
从兹虚室长生白，占得桃源洞裏春。
咏窗
作者：张继先
朝代：宋
体裁：七言绝句

无意殷勤遮皓月，有心特地隔红尘。从兹虚室长生白，占得桃源洞里春。
喜晴
作者：张继先
朝代：宋

芍药都零落，山泉遂有声。尽知春去晚，深喜夜来晴。高柳拂檐净，闲花照坞明。松间携好酒，今日思方清。
喜晴
作者：张继先
朝代：宋

芍药都零落，山泉遂有声。
尽知春去晚，深喜夜来晴。
高柳拂檐浄，闲花照坞明。
松间携好酒，今日思方清。
喜晴
作者：张继先
朝代：宋

芍药都零落，山泉遂有声。尽知春去晚，深喜夜来晴。高柳拂瞻净，闲花照坞明。松间携好酒，今日思方清。
喜迁莺·其二
作者：张继先
朝代：宋
体裁：词

情缠识缚，叹时人不悟，酒中真乐。纵欲招愆，迷心失行，却道为他狂药。须信醉舞狂歌，也有良知真觉。无倚泊。任暖气同流，三关三络。落魄。清闲客。醉乡深处，风月长酬酢。空花消亡，光明显露，人我自皆忘却。不问市酝村醪，尽可浅斟低酌。从鄙薄。竞口口谈醒，言言成错。
喜迁莺·情缠识缚
作者：张继先
朝代：宋
体裁：词

情缠识缚，欢时人不悟，酒中真乐。纵欲招愆，迷心失行，却道为他狂药。须信醉舞狂歌，也有良知真觉。无倚泊。任暖气同流，三关三络。落魄。清闲客。醉乡深处，风月长酬酢。空花消亡，光明显露，人我自皆忘却。不问市酝村醪，尽可浅斟低酌。从鄙薄。竞口口谈醒，言言成错。
喜迁莺·深源密坞
作者：张继先
朝代：宋
体裁：词

深源密坞，问牧竖樵童，俱迷方所。蓬藋纵横，龙蛇出没，玉峡搀空无路。不恋雁塔荣名，解守鱼渊寒素。这勤苦。但坚心自有，神灵呵护。猛悟。无回顾。一点虚明，万劫无今古。胎息根深，灵泉穴秘，静里运调阳火。莫问地久天长，管取收因结果。休轻负。把天谷真机，与君说破。
喜迁莺（题郭南仲庵壁）
作者：张继先
朝代：宋

深源密坞，问牧竖樵童，俱迷方所。蓬E85B纵横，龙蛇出没，玉峡搀空无路。不恋雁塔荣名，解守鱼渊寒素。这勤苦。但坚心自有，神灵呵护。
猛悟。无回顾。一点虚明，万劫无今古。胎息根深，灵泉穴秘，静里运调阳火。莫问地久天长，管取收因结果。休轻负。把天谷真机，与君说破。
大道歌
作者：张继先
朝代：宋
体裁：古风

道不远，在身中，物则皆空性不空。性若不空和气住，气归元海寿无穷。欲得身中神不出，莫向灵台留一物。物在身中神不清，耗散精神损筋骨。神驭气，气留形，不须杂术自长生。术则易知道难悟，既然悟得不专行。所以千人万人学，毕竟终无一二成。神若出，便收来，神返身中气自回。如此朝朝还暮暮，自然赤子产真胎。
妙应大师往钱塘欲予赠行
作者：张继先
朝代：宋
体裁：七言绝句

太真宫室上方新，归去先垂紫诏人。天目洞霄期过处，星冠应不冒风尘。
寄元规
作者：张继先
朝代：宋
体裁：七言绝句

白日未中气色明，玉壶兴入西源行。草堂羡我不共往，竹风为汝致幽清。
寄林太守
作者：张继先
朝代：宋

长生门户谁不爱，只要自己下功大。九宫台上黄芽生，白玉池边蟠桃在。撞动一磋鬼神伏，拨转地轴阴魔败。河车搬上九重天，日月炼成金世界。
寄林太守
作者：张继先
朝代：宋

长生门户谁不爱，只要自己下功大。
九宫台上黄芽生，白玉池边蟠桃在。
撞动天关鬼神伏，拨转地轴阴魔败。
河车搬上九重天，日月炼成金世界。
寄林太守
作者：张继先
朝代：宋

长生门户谁不爱，只要自己下功大。九宫台上黄芽生，白玉池边蟠桃在。撞动天关鬼神伏，拨转地轴阴魔败。河车搬上九重天，日月鍊成金世界。
对月分韵得清字
作者：张继先
朝代：宋

碧霄澄彻素芒清，一片多情四海明。
花院空庭冷香裏，羽人心胆欲寒生。
对月分韵得清字
作者：张继先
朝代：宋
体裁：七言绝句

碧霄澄彻素芒清，一片多情四海明。花院空庭冷香里，羽人心胆欲寒生。
平冈治
作者：张继先
朝代：宋

千松万竹荫真祠，多少寻真不记归。枕石池台全似古，穿云溪涧一如飞。玄猿夜久鸣寥閴，黄鹤风高入太微。直自六天浑屏静，圣功何代不扳依。
平冈治
作者：张继先
朝代：宋

千松万竹荫真祠，多少寻真不记归。
枕石池台全似古，穿云溪涧一如飞。
玄猿夜久鸣寥閴，黄鹤风高入太微。
直自六天浑屏静，圣功何代不皈依。
平冈治
作者：张继先
朝代：宋

千松万竹荫真祠，多少寻真不记归。枕石池台全似古，穿云溪涧一如飞。玄猿夜久鸣寥阒，黄鹤风高入太微。直自六天浑屏静，圣功何代不皈依。
平盖治
作者：张继先
朝代：宋
体裁：七言律诗

昔人已去附龙鳞，神气犹存录籍真。洞口记曾三拜日，云间别是一家春。钓丝无迹龟鱼静，樵客忘机虎豹驯。金井未经新汲引，已无胸次一纤尘。
度清霄 其六 结语
作者：张继先
朝代：宋

独自行兮独自坐。独自歌兮独自和。日日街头走一过。我不识吾谁识我。人间旦暮自四时。玄中消息不推移。觌面相呈知不知。知时自唱啰啰哩。
度清霄·二更二点二更深
作者：张继先
朝代：宋
体裁：词

二更二点二更深。
宫锺声绝夜沈沈。
明月满天如写金。
同光共影无昏沈。
起来闲操无弦琴。
声高调古惊人心。
琴罢独歌还独吟。
松风涧水俱知音。
度清霄·五更五点五更残
作者：张继先
朝代：宋
体裁：词

五更五点五更残。
青冥风露逼人寒。
扶桑推出红银盘。
城门依旧声尘喧。
明暗二景交相转。
生来死去纷易换。
道人室中天宇宽。
日出三竿万启关。
度清霄·五首
作者：张继先
朝代：宋

一更一点一更初。城门半掩行人疏。茅庵潇洒一事无。孤灯相对光清虚。蒲团安稳身不拘。跏趺大坐心如如。月轮微出天东隅。空中露出无名珠。二更二点二更深。宫钟声绝夜沈沈。明月满天如写金。同光共影无昏沈。起来闲操无弦琴。声高调古惊人心。琴罢独歌还独吟。松风涧水俱知音。三更三点三更中。烟开雾敛静无风。月华迸入水晶宫。四方上下同一空。光明遍转华胥同。千古万古无初终。铁蛇飞舞如流虹。倒骑白凤游崆峒。四更四点四更长。迎午迸鼠心不忙。丹炉伏火生新香。群阴剥尽回真阳。金娥木父欢相当。醍醐次进无停觞。主宾倒置情不伤。更阑别去还相忘。五更五点五更残。青冥风露逼人寒。扶桑推出红银盘。城门依旧声尘喧。明暗二景交相转。生来死去纷易换。道人室中天宇宽。日出三竿方启关。独自行兮独自坐。独自歌兮独自和。日日街头走一过。我不识吾谁识我。人间旦暮自四时。玄中消息不推移。觌面相呈知不知。知时自唱啰啰哩。
度清霄·其二
作者：张继先
朝代：宋
体裁：词

二更二点二更深。宫钟声绝夜沈沈。明月满天如写金。同光共影无昏沈。起来闲操无弦琴。声高调古惊人心。琴罢独歌还独吟。松风涧水俱知音。
度清霄·四更四点四更长
作者：张继先
朝代：宋
体裁：词

四更四点四更长。迎午迸鼠心不忙。丹炉伏火生新香。群阴剥尽回真阳。金娥木父欢相当。醍醐次进无停觞。主宾倒置情不伤。更阑别去还相忘。
度清霄·独自行兮独自坐
作者：张继先
朝代：宋
体裁：词

独自行兮独自坐。
独自歌兮独自和。
日日街头走一过。
我不识吾谁识我。
人间旦暮自四时。
玄中消息不推移。
觌面相呈知不知。
知时自唱罗罗哩。
度清霄（五首）
作者：张继先
朝代：宋
体裁：词

一更一点一更初。城门半掩行人疏。茅庵潇洒一事无。孤灯相对光清虚。蒲团安稳身不拘。跏趺大坐心如如。月轮微出天东隅。空中露出无名珠。
度清霄（其三）
作者：张继先
朝代：宋
体裁：词

三更三点三更中。烟开雾敛静无风。月华迸入水晶宫。四方上下同一空。光明遍转华胥同。千古万古无初终。铁蛇飞舞如流虹。倒骑白凤游崆峒。
度清霄（其二）
作者：张继先
朝代：宋

二更二点二更深。宫钟声绝夜沈沈。明月满天如写金。同光共影无昏沉。起来间操无弦琴。声高调古惊人心。琴罢独歌还独吟。松风涧水俱知音。
度清霄（其五）
作者：张继先
朝代：宋
体裁：词

五更五点五更残。青冥风露逼人寒。扶桑推出红银盘。城门依旧声尘喧。明暗二景交相转。生来死去纷易换。道人室中天宇宽。日出三竿方启关。
度清霄（其四）
作者：张继先
朝代：宋

四更四点四更长。迎午迸鼠心不忙。丹炉伏火生新香。群阴剥尽回真肠。金娥木父欢相当。醍醐次进无停觞。主宾倒置情不伤。更阑别去还相忘。
庵居杂咏九首
作者：张继先
朝代：宋

甓瓦完齐土壁坚，籓篱周匝没疏穿。人来谩笑无华旆，风雨须教安稳眠。庵前桃李春争开，雪里见花惟有梅。莫谓枝梢有分别，根本自异非人栽。春蚕丝尽即生蛾，秋燕雏成不泥窠。山雉经时藏窟穴，也能龙化入烟波。长松偃蹇不依林，枝干高盘千亩阴。昨夜酒醒风雨急，半空彷佛听龙吟。南山雨过北山出，昨夜月明今日晴。云气自舒还自捲，太虚万古常清明。莫羡庵居景物清，须知乐自苦中生。山前尽日幽寻客，多说荒蹊不可行。柴门虽谩不曾关，宾客从他自往还。连日山寒声影绝，蒲团危坐更安闲。晴日暖风时出游，冷烟凄雨便归休。云还樵斧溪边牧，不似畸人得自由。钟声鼓声朝夕鸣，茶烟炊烟先后生。云衣霞佩栖山客，兀兀穷年无一营。
庵居杂咏九首·其一
作者：张继先
朝代：宋
体裁：古风

甓瓦完齐土壁坚，籓篱周匝没疏穿。人来谩笑无华旆，风雨须教安稳眠。
庵居杂咏九首·其七
作者：张继先
朝代：宋
体裁：古风

柴门虽谩不曾关，宾客从他自往还。连日山寒声影绝，蒲团危坐更安闲。
庵居杂咏九首·其三
作者：张继先
朝代：宋
体裁：古风

春蚕丝尽即生蛾，秋燕雏成不泥窠。山雉经时藏窟穴，也能龙化入烟波。
庵居杂咏九首·其九
作者：张继先
朝代：宋
体裁：古风

钟声鼓声朝夕鸣，茶烟炊烟先后生。云衣霞佩栖山客，兀兀穷年无一营。
庵居杂咏九首·其二
作者：张继先
朝代：宋

庵前桃李春争开，雪裏见花惟有梅。
莫谓枝梢有分别，根本自异非人栽。
庵居杂咏九首·其二
作者：张继先
朝代：宋

庵前桃李春争开，雪里见花惟有梅。莫谓枝梢有分别，根本自异非人栽。
庵居杂咏九首·其五
作者：张继先
朝代：宋
体裁：古风

南山雨过北山出，昨夜月明今日晴。云气自舒还自捲，太虚万古常清明。
庵居杂咏九首·其八
作者：张继先
朝代：宋
体裁：古风

晴日暖风时出游，冷烟凄雨便归休。云还樵斧溪边牧，不似畸人得自由。
庵居杂咏九首·其六
作者：张继先
朝代：宋
体裁：古风

莫羡庵居景物清，须知乐自苦中生。山前尽日幽寻客，多说荒蹊不可行。
庵居杂咏九首·其四
作者：张继先
朝代：宋

长松偃蹇不依林，枝干高盘千亩阴。昨夜酒醒风雨急，半空彷佛听龙吟。
庵居杂咏九首·其四
作者：张继先
朝代：宋

长松偃蹇不依林，枝榦高盘千亩阴。
昨夜酒醒风雨急，半空彷佛听龙吟。
得请还山元规远迓遂成山颂
作者：张继先
朝代：宋
体裁：五言律诗

喜见石浑沦，忘言意独真。还寻石桥约，一洗客京尘。香篆丹炉静，诗篇彩笔新。高霞不狐映，携手洞门春。
忆桃源
作者：张继先
朝代：宋

词以答之长生之话口相传。求丹金液全。混成一物作神仙。丁宁说与贤。休咽气，莫胡言。岂知造化玄。用铅投汞汞投铅。分明颠倒颠。
忆桃源·白云堆里采芙蓉
作者：张继先
朝代：宋
体裁：词

白云堆里采芙蓉。枝枝香艳浓。灵龟畔岸起祥风。楼高十二重。黄金殿，碧云笼。丹砂透顶红。神机运处鬼神通。清真达上宫。
忆桃源·长生之话口相传
作者：张继先
朝代：宋
体裁：词

长生之话口相传。求丹金液全。混成一物作神仙。丁宁说与贤。休咽气，莫胡言。岂知造化玄。用铅投汞汞投铅。分明颠倒颠。
怀鬼谷山思真洞天因咏以赠元规
作者：张继先
朝代：宋
体裁：古风

思真洞兮云水深，道人居兮鬼神钦。山花笑兮松竹阴，岩溜潺潺兮千古音。何时一造兮清神襟，攀石萝兮共笑吟。
思青城翁
作者：张继先
朝代：宋

一别青城翁，今经数旬朔。
天炎春气阑，山花旋零落。
时时与攀慕，西眺步瑶阁。
无乃恋人间，笙歌正酣乐。
归来方外俦，践我绿岩约。
回照闪余辉，芙蓉出金削。
思青城翁
作者：张继先
朝代：宋

一别青城翁，今经数旬朔。天炎春气阑，山花旋零落。时时与攀慕，西眺步瑶阁。无乃恋人间，笙歌正酣乐。归来方外俦，践我绿岩约。回照闪馀辉，芙蓉出金削。
思青城翁
作者：张继先
朝代：宋

一别青城翁，今经数旬朔。天炎春气阑，山花旋零落。时时与攀慕，西眺步瑶阁。无乃恋人间，笙歌正酣乐。归来方外俦，践我绿岩约。回照闲余辉，芙蓉出金削。
恒甫以新茶战胜因咏歌之
作者：张继先
朝代：宋

人言青白胜黄白，子月新芽赛旧芽。龙舌急收金鼎火。羽衣争认雪瓯花。蓬瀛高驾应须发，分武微芳不足夸。更重主公能事者，蔡君须入陆生家。
恒甫以新茶战胜因咏歌之
作者：张继先
朝代：宋

人言青白胜黄白，子有新芽赛旧芽。
龙舌急收金鼎火，羽衣争认雪瓯花。
蓬瀛高驾应须发，分武微芳不足夸。
更重主公能事者，蔡君须入陆生家。
恒甫以新茶战胜因咏歌之
作者：张继先
朝代：宋

人言青白胜黄白，子有新芽赛旧芽。龙舌急收金鼎火，羽衣争认雪瓯花。蓬瀛高驾应须发，分武微芳不足誇。更重主公能事者，蔡君须入陆生家。
悠然元规夜坐酌余德儒所惠酒因成联句
作者：张继先
朝代：宋

酒厌高阳价，人怀中古情。把杯聊共乐，对景发新声。十二分清气，三千外世荣。天真聊所适，俗礼莫相婴。蝉韵微微近，松声宛宛生。林风侵坐冷，山月照人明。籁静神尤爽，宵分气尚横。星文玉烛焕，虎力紫毫轻。得志非轩冕，游神必海瀛。中元聊醉此，寓意笑虚名。
惜时芳/柳摇金·对竹赋
作者：张继先
朝代：宋

虚心劲节争萧散。无冬夏、钩阑侧畔。霜风雪色沈沈晚。残不了、细枝纤干。情中意里尘沙恨，试与聆、弦歌急慢。无嫌青翠开青眼。相看似、太原家惯。
惜时芳（对竹赋）
作者：张继先
朝代：宋
体裁：词

虚心劲节争萧散。无冬夏、钩阑侧畔。霜风雪色沈沈晚。残不了、细枝纤干。情中意里尘沙恨。试与聆、弦歌急慢。无嫌青翠开青眼。相看似、太原家惯。
戏吟
作者：张继先
朝代：宋

落魄正当年，人皆笑我颠。
乾坤时运动，沦海渺无边。
戏吟
作者：张继先
朝代：宋

落魄正当年，人皆笑我颠。乾坤时运动，沧海渺无边。
戏吟
作者：张继先
朝代：宋

落魄正当年，人皆笑我颠。
干坤时运动，沧海渺无边。
摸鱼儿·甚山灵、斗奇夸巧
作者：张继先
朝代：宋
体裁：词

甚山灵、斗奇夸巧，悬峰遥献形似。仓船炉灶无封闭，零落车罗机履。山临水。任瓮杵、辘轳厩架俱闲毁。床棺尘委。更乐隐棋休，料闲真隐，三教忘宾主。人都语，二十四岩佳致。来往溯流观指。目前景相纷虚幻，神仙家在何许。君莫取。这身世、山林朝市随缘遇。休论诡异。但总绝情缘，一空妍丑，觌面先寻你。
新荷
作者：张继先
朝代：宋
体裁：七言律诗

败荷已尽小荷圆，照眼含香尚忍怜。月帝来寻青玉匣，金童立认碧铜钱。已凝重露资清气，何幸轻风扫淡烟。远有华峰全美在，花开般捧烂红鲜。
春从天上来（鹤鸣奉旨）
作者：张继先
朝代：宋
体裁：词

王土平平。正海息波澜，岳敛云烟。三景虚明，八表澄清，一月普照诸天。有流霞洞焕，映黍珠、徐下空玄。绝形言。见千真拱极，万气朝元。当时鹤鸣夜半，感真符宝篆，特地清传。碧湛龙文，红凝龟篆，绛衣舞鬣蹁跹。计功成果就，无真教、郭景飞仙。已千年。亘灯灯续焰，光朗无边。
晒经
作者：张继先
朝代：宋

迟日满高台，书囊云锦开。
梅蒸阳气透，林隠景光回。
尚究千神恍，高吟万恶摧。
殷勤能启秘，须仗出群材。
晚步山间有作
作者：张继先
朝代：宋
体裁：五言律诗

宿鸟频来语，寻巢未得间。小星明更近，高桂冷初攀。拂露松都在，因风信未还。岂无虚歇处，青及谢家山。
曬经
作者：张继先
朝代：宋
体裁：五言律诗

迟日满高台，书囊云锦开。梅蒸阳气透，林隐景光回。尚究千神恍，高吟万恶摧。殷勤能启秘，须仗出群材。
更漏子（再次韵于真人）
作者：张继先
朝代：宋
体裁：词

诵真经，期万过。未灭无明心火。宜回首，探真空。融怡淡漠中。自古人，何处在。谩记声名沽卖。抛尘累，养清闲。琼浆自驻颜。
更漏子（和元规天和堂）
作者：张继先
朝代：宋
体裁：词

固元精，收听视。物外身无此地。接子谬，季真非。无为翻有为。但心虚，教腹实。密与寥天为一。华阳洞，广寒宫。人人方寸中。
更漏子（用于真人韵）
作者：张继先
朝代：宋
体裁：词

是和非，双打过。免共相魔生火。谈有相，损顽空。斋居看望中。圣贤风，行处在。巧智争如休卖。诗与酒，且乘闲。随缘发笑颜。
望江南
作者：张继先
朝代：宋

四通九达，青玉交辉。天作高山，地灵若此。常相谓曰：身处真人之墟，而不知也。登戏珠峰，以见虎蹲龙蹑，远壁遥岑，皆在其下。考室在靖，建名榜之，水中花、圃中蔬，山光竹翠，白屋逾静，得其居矣。昔之思归，见十二篇之曲。同声相应，故和之。
西源好，仙构占仙峰。一鹤性灵清我宇，万龙风雨乱霜空。高静太疏慵。
天地乐，山水静流通。行坐卧怜尘外景，虚空寂是道家风。非细乐相从。
望江南
作者：张继先
朝代：宋

西源好，人在水晶宫。长愿玉津名濯鼎，恰如龙井到天峰。的的好遗风。
清彻底，岂忤李唐隆。自浸岩前F625石洁，不笼天外岭云浓。澄彻莹怀中。
望江南
作者：张继先
朝代：宋

西源好，岩馆凿松F625。五斗洞前斟玉斝，半酣窗外抚金杯。无累自悠哉。
青翠色，玉竹自新栽。风到莫来摇老木，雨霖时复洗圆苔。如此恼诗才。
望江南
作者：张继先
朝代：宋

西源好，秋景道人怜。时至自然天气肃，夜凉犹喜月华圆。长啸碧F625颠。
须信酒，难别咏歌边。是处伐薪为炭后，此时尝稻庆丰年。童子舞胎仙。
望江南/忆江南 其二 次元规西源好韵并序
作者：张继先
朝代：宋

西源好，仙构占仙峰。一鹤性灵清我宇，万龙风雨乱霜空。高静太疏慵。天地乐，山水静流通。行坐卧怜尘外景，虚空寂是道家风。非细乐相从。西源好，岩馆凿松崖。五斗洞前斟玉斝，半酣窗外抚金杯。无累自悠哉。青翠色，玉竹自新栽。风到莫来摇老木，雨霖时复洗圆苔。如此恼诗才。西源好，春日日初长。不看人间三月景，常思天上万花香。幽赏一时狂。歌笑也，空洞大歌章。千景净来风谷秀，三云归后月林光。沉麝似兰香。西源好，迎夏洒炎风。红锦石边怜一派，老张岩上恋群峰。时得化龙筇。琴振玉，晓色倚梧桐。黼黻文章朝内盛，山川林木野亭空。朱火焕明中。西源好，秋景道人怜。时至自然天气肃，夜凉犹喜月华圆。长啸碧崖颠。须信酒，难别咏歌边。是处伐薪为炭后，此时尝稻庆丰年。童子舞胎仙。西源好，冬日雪中松。携手石坛承爱景，静观天地入清宫。恰似大茅峰。襟袂冷，琴里意浓浓。吹月洞箫含碧玉，动人佳趣转黄钟。情绪发于中。西源好，幽径不成斜。山谷隐连无改色，池塘空静默无瑕。人钓水之涯。仙舫小，人欲盼君家。归棹日回如览镜，放船星落似乘槎。风雨乱寒沙。西源好，神洞自相求。傍水垦田流涧急，砍山开径小花浮。踪迹旧人留。忘万物，爽气白云收。司命暂曾寻寝静，紫阳真是步条幽。思继此公游。西源好，还向观庭西。扌弃晚菊明方丈外，傍寒梅放六花飞。三鹤会同时。清净宇，处一贵无为。戴月夜中仍是别，衔香原上不须迷。于此振衣归。
望江南·其五
作者：张继先
朝代：宋

西源好，春日日初长。不看人间三月景，常思天上万花香。幽赏一时狂。歌笑也，空洞大歌章。千景净来风谷秀，三云归后月林光。沉麝似兰香。
望江南·其八
作者：张继先
朝代：宋
体裁：词

西源好，冬日雪中松。携手石坛承爱景，静观天地入清宫。恰似大茅峰。襟袂冷，琴里意浓浓。吹月洞箫含碧玉，动人佳趣转黄钟。情绪发于中。
望江南·其十三
作者：张继先
朝代：宋
体裁：词

西源好，还向观庭西。弃晚菊明方丈外，傍寒梅放六花飞。三鹤会同时。清净宇，处一贵无为。戴月夜中仍是别，衔香原上不须迷。于此振衣归。
望江南·其十三
作者：张继先
朝代：宋

西源好，还向观庭西。扌弃晚菊明方丈外，傍寒梅放六花飞。三鹤会同时。清净宇，处一贵无为。戴月夜中仍是别，衔香原上不须迷。于此振衣归。
望江南·其四
作者：张继先
朝代：宋

西源好，岩馆凿松崖。五斗洞前斟玉斝，半酣窗外抚金杯。无累自悠哉。青翠色，玉竹自新栽。风到莫来摇老木，雨霖时复洗圆苔。如此恼诗才。
望江南·忆江南
作者：张继先
朝代：宋
体裁：词

西源好，冬日雪中松。
携手石坛承爱景，静观天地入清宫。
恰似大茅峰。
襟袂冷，琴里意浓浓。
吹月洞箫含碧玉，动人佳趣转黄锺。
情绪发於中。
望江南·忆江南
作者：张继先
朝代：宋
体裁：词

西源好，还向观庭西。
拚晚菊明方丈外，傍寒梅放六花飞。
三鹤会同时。
清净宇，处一贯无为。
戴月夜中仍是别，衔香原上不须迷。
於此振衣归。
望江南·忆江南·楸枰静
作者：张继先
朝代：宋
体裁：词

楸枰静，黑白两奁均。
山水最宜情共乐，琴书赢得道相亲。
一局一番新。
松影里，轻度几回春。
随分也曾施手段，争先还恐费精神。
长是暗饶人。
望江南·忆江南·秋夜事
作者：张继先
朝代：宋
体裁：词

秋夜事，月里竹亭亭。清籁与谁喧池水，微风遣我下檐楹。圆缺若为情。终南道，累寄笑歌声。丹阙夜凉通马去，黄河天晓照舟横。联辔去还成。
望江南·忆江南·西源好
作者：张继先
朝代：宋
体裁：词

西源好，人在水晶宫。长愿玉津名濯鼎，恰如龙井到天峰。的的好遗风。清彻底，岂忤李唐隆。自浸岩前崖石洁，不笼天外岭云浓。澄彻莹怀中。
望江南·忆江南·西源好
作者：张继先
朝代：宋
体裁：词

西源好，仙构占仙峰。一鹤性灵清我宇，万龙风雨乱霜空。高静太疏慵。天地乐，山水静流通。行坐卧怜尘外景，虚空寂是道家风。非细乐相从。
望江南·忆江南·西源好
作者：张继先
朝代：宋

西源好，冬日雪中松。
携手石坛承爱景，静观天地入清宫。
恰似大茅峰。
襟袂冷，琴里意浓浓。
吹月洞箫含碧玉，动人佳趣转黄锺。
情绪发于中。
望江南·忆江南·西源好
作者：张继先
朝代：宋
体裁：词

西源好，岩馆凿松厓。
五斗洞前斟玉斝，半酣窗外抚金杯。
无累自悠哉。
青翠色，玉竹自新栽。
风到莫来摇老木，雨霖时复洗圆苔。
如此恼诗才。
望江南·忆江南·西源好
作者：张继先
朝代：宋
体裁：词

西源好，幽径不成斜。山谷隐连无改色，池塘空静默无瑕。人钓水之涯。仙舫小，人欲盼君家。归棹日回如览镜，放船星落似乘槎。风雨乱寒沙。
望江南·忆江南·西源好
作者：张继先
朝代：宋
体裁：词

西源好，春日日初长。不看人间三月景，常思天上万花香。幽赏一时狂。
歌笑也，空洞大歌章。千景净来风谷秀，三云归后月林光。沈麝似兰香。
望江南·忆江南·西源好
作者：张继先
朝代：宋
体裁：词

西源好，神洞自相求。傍水垦田流涧急，砍山开径小花浮。踪迹旧人留。忘万物，爽气白云收。司命暂曾寻寝静，紫阳真是步条幽。思继此公游。
望江南·忆江南·西源好
作者：张继先
朝代：宋
体裁：词

西源好，秋景道人怜。时至自然天气肃，夜凉犹喜月华圆。长啸碧崖颠。须信酒，难别咏歌边。是处伐薪为炭后，此时尝稻庆丰年。童子舞胎仙。
望江南·忆江南·西源好
作者：张继先
朝代：宋
体裁：词

西源好，迎夏洒炎风。红锦石边怜一派，老张岩上恋群峰。时得化龙筇。琴振玉，晓色倚梧桐。黼黻文章朝内盛，山川林木野亭空。朱火焕明中。
望江南·忆江南·西源好
作者：张继先
朝代：宋

西源好，还向观庭西。
拚晚菊明方丈外，傍寒梅放六花飞。
三鹤会同时。
清净宇，处一贯无为。
戴月夜中仍是别，衔香原上不须迷。
于此振衣归。
望江南·忆江南·西源好
作者：张继先
朝代：宋
体裁：词

西源好，雨霁敛红纱。碧水静摇招钓叟，绿苔寒迫起渔家。携驾会春茶。风浩浩，锦荫石屏华。濯鼎上方敲翠竹，辘轳西去碎丹砂。休问乐津涯。
望江南·忆江南·西源好
作者：张继先
朝代：宋
体裁：词

西源好，龙首虎头高。风雨每掀清宇宙，林峦长似涌波涛。吟咏有诗豪。成大乐，美称适相遭。醮斗清筵投羽札，启元喜会执金刀。身净隔纷骚。
望江南（寄阴权）
作者：张继先
朝代：宋

秋夜事，月里竹亭亭。清籁与谁喧池水，微风遣我下檐楹。圆缺若为情。终南道，累寄笑歌声。丹阙夜凉通马去，黄河无晓照舟横。联辔去还成。
望江南（观棋作）
作者：张继先
朝代：宋
体裁：词

楸枰静，黑白两奁均。山水最宜情共乐，琴书赢得道相亲。一局一番新。松影里，经度几回春。随分也曾施手段，争先还恐费精神。长是暗饶人。
本竹治
作者：张继先
朝代：宋
体裁：七言律诗

有兴来登最上山，真风长在可跻攀。世间浊质能相信，云外清游岂肯闲。怪石欲飞明落落，惊湍直下响潺潺。寻常众目应难见，云拥真人暗往还。
橐籥歌
作者：张继先
朝代：宋
体裁：古风

休言大道无为作，须向房中明橐籥。过时不动片时闲，紫雾红光乱灼灼。青龙喜，白虎恶，赤蛇缠定乌龟壳。纵然过得尾闾关，又被曹溪路隔著。两条直上絜丹田，决言上有三清阁。阁下分明有玉池，内有长生不死药。依时下手采将来，服了蓬莱受快乐。
橐籥歌
作者：张继先
朝代：宋

休言大道无为作，须向房中明橐籥。
过时不动片时闲，紫雾红光乱灼灼。
青龙喜，白虎恶，赤蛇缠定乌龟殻。
纵然过得尾闾关，又被曹溪路隔着。
两条直上絜丹田，决言上有三清阁。
阁下分明有玉池，内有长生不死药。
依时下手采将来，服了蓬莱受快乐。
次御制赐于真人韵
作者：张继先
朝代：宋

玉篆金章咏洞真，真中高妙孰能伦。
世缘拨去神常静，精食休来甑已尘。
且为圣明常讚化，未应栖遯便终身。
自循多幸因君命，得往琳宫见一人。
次御制赐于真人韵
作者：张继先
朝代：宋

玉篆金章咏洞真，真中高妙孰能伦。世缘拨去神常静，精食休来甑已尘。且为圣明常赞化，未应栖遁便终身。自循多幸因君命，得往琳宫见一人。
次御制赐于真人韵
作者：张继先
朝代：宋

玉篆金章咏洞真，真中高妙孰能伦。世缘拨去神常静，精食休来甑已尘。且为圣明常赞化，未应栖遯便终身。自循多幸因君命，得往琳宫见一人。
次韵上勉元规
作者：张继先
朝代：宋
体裁：五言律诗

优游且消遣，认取本来人。痛苦边是妄，杳冥中有真。煎烦徒自累，恬惔即长春。君岂知予念，予身非子身。
次韵答赵尚书
作者：张继先
朝代：宋
体裁：七言律诗

炎蒸时节别家山，霜雪如今却渐寒。恨我虚名徒涉世，忆君高语共凭栏。比因厌客连朝卧，长是援琴终夜弹。已得明春归去旨，预惊灵鹤整翎翰。
水调歌头
作者：张继先
朝代：宋

高真留妙诀，达士济群迷。心清行洁，天人凡圣尽皈依。不在搬精运气，不在飞罡蹑斗，心乱转狐疑。但要除邪妄，心地合神祇。悟真空，离世网，绝关机。养吾浩气，驱雷役电震天威。混合百神归一，一念通天彻地，方始了无为。叱咤生风雨，玩世挟明时。师于泗州尸解，化身青城，作此付萨守坚真人。
水调歌头·高真留妙诀
作者：张继先
朝代：宋
体裁：词

高真留妙诀，达士济群迷。心清行洁，天人凡圣尽皈依。不在搬精运气，不在飞罡蹑斗，心乱转狐疑。但要除邪妄，心地合神祗。悟真空，离世网，绝关机。养吾浩气，驱雷役电震天威。混合百神归一，一念通天彻地，方始了无为。叱咤生风雨，玩世挟明时。
江神子江城子
作者：张继先
朝代：宋
体裁：词

彩云楼阁瑞烟平。雨初晴。月胧明。夜静天风，吹下步虚声。何处朝元归去晚，双凤小，五云轻。落花流水两关情。恨无凭。梦难成。倚遍阑干，依旧楚风清。露滴松梢人静也，开宝篆，诵黄庭。
汤明权挈家入道
作者：张继先
朝代：宋

佳汝久虚淡，有才弗原仕。鸡犬白云间，挈家从游此。所蕴既超特，玄理可坐致。倬哉明主命，不以夺我志。一变江海才，总无尘土气。闻之旌阳令，拔宅脱凡世。此事在精修，勉旃汤氏子。
汤明权挈家入道
作者：张继先
朝代：宋

佳汝久虚淡，有才弗愿仕。鸡犬白云间，挈家从游此。所蕴既超特，玄理可坐致。倬哉明主命，不以夺我志。一变江海才，总无尘土气。闻之旌阳令，拔宅脱凡世。此事在精修，勉旃汤氏子。
汤明权挈家入道
作者：张继先
朝代：宋

佳汝久虚淡，有才弗愿仕。
鸡犬白云间，挈家从游此。
所藴既超特，玄理可坐致。
倬哉明主命，不以夺我志。
一变江海才，总无尘土气。
闻之旌阳令，拔宅脱凡世。
此事在精修，勉旃汤氏子。
汪务玄降睡有作
作者：张继先
朝代：宋
体裁：七言律诗

万籁沉沉丹满空，一枰初胜务玄翁。金壶饮罢前村酒，玉轸闲歌太古风。羡我无眠神已爽，笑渠贪睡意何浓。回头为报孤云道，清浊由来自不同。
沁园春
作者：张继先
朝代：宋

真一长存，太虚同体，妙门自开。既混元初判，两仪布景，复还根本，全藉灵台。浩气冲开，谷神滋化，渐觉神光空际来。幽绝处，听龙吟虎啸，蓦地风雷。
奇哉。妙道难猜。鲜点化、愚迷成大材。试与君说破，分明状似，蚌含渊月，秋兔怀胎。壮志男儿，当年高士，莫把身心惹世埃。功成后，任身居紫府，名列仙阶。
沁园春·其二
作者：张继先
朝代：宋
体裁：词

急急修行，细算人生，能有几时。任万般千种风流好，奈一朝身死，不免抛离。蓦地思量，死生事大，使我心如刀剑挥。难留住，那金乌箭疾，玉兔梭飞。早觉悟、莫教迟。我清净、谁能婚少妻。便假饶月里，姮娥见在，从他越国，有貌西施。此个风流，更无心恋，且放宽怀免是非。蓬莱路，仗三千行满，独跨鸾归。
沁园春·其二
作者：张继先
朝代：宋

真一长存，太虚同体，妙门自开。既混元初判，两仪布景，复还根本，全籍灵台。浩气冲开，谷神滋化，渐觉神光空际来。幽绝处，听龙吟虎啸，蓦地风雷。奇哉。妙道难猜。鲜点化、愚迷成大材。试与君说破，分明状似，蚌含渊月，秋兔怀胎。壮志男儿，当年高士，莫把身心惹世埃。功成后，任身居紫府，名列仙阶。急急修行，细算人生，能有几时。任万般千种风流好，奈一朝身死，不免抛离。蓦地思量，死生事大，使我心如刀剑挥。难留住，那金乌箭疾，玉兔梭飞。早觉悟、莫教迟。我清净、谁能婚少妻。便假饶月里，姮娥见在，从他越国，有貌西施。此个风流，更无心恋，且放宽怀免是非。蓬莱路，仗三千行满，独跨鸾归。
沁园春·劫运将新
作者：张继先
朝代：宋
体裁：词

劫运将新，天书降恩，圣师命魔。正阴阳错忤，鬼神淆混，依凭城市，绵亘山河。杀气闭空，阴容夺昼，万姓罹殃日已多。青城上，见琉璃高座，忽起巍峨。群妖忿怒扬戈。竞奔走、攻山若舞梭。感神光一瞬，龙催虎陷，威音一动，电掣霆呵。立活化民，摄邪归正，生息熙熙享太和。风云静，见天连碧汉，月浸澄波。
沁园春·急急修行
作者：张继先
朝代：宋
体裁：词

急急修行，细算人生，能有几时。任万般千种风流好，柰一朝身死，不免抛离。蓦地思量，死生事大，使我心如刀剑挥。难留住，那金乌箭疾，玉兔梭飞。早觉悟、莫教迟。我清净、谁能婚少妻。便假饶月里，姮娥见在，从他越国，有貌西施。此个风流，更无心恋，且放宽怀免是非。蓬莱路，仗三千行满，独跨鸾归。
沁园春·真一长存
作者：张继先
朝代：宋
体裁：词

真一长存，太虚同体，妙门自开。既混元初判，两仪布景，复还根本，全籍灵台。浩气冲开，谷神滋化，渐觉神光空际来。幽绝处，听龙吟虎啸，蓦地风雷。奇哉。妙道难猜。鲜点化、愚迷成大材。试与君说破，分明状似，蚌含渊月，秋兔怀胎。壮志男儿，当年高士，莫把身心惹世埃。功成后，任身居紫府，名列仙阶。
沁园春·真一长存
作者：张继先
朝代：宋

真一长存，太虚同体，妙门自开。既混元初判，两仪布景，复还根本，全籍灵台。浩气冲开，谷神滋化，渐觉神光空际来。幽绝处，听龙吟虎啸，蓦地风雷。奇哉。妙道难猜。鲜点化、愚迷成大材。试与君说破，分明状似，蚌含渊月，秋兔怀胎。壮志男儿，当年高士，莫把身心惹世埃。功成後，任身居紫府，名列仙阶。
沁园春（用伍先生韵呈元规）
作者：张继先
朝代：宋
体裁：词

况有夷途，正透元关，众所共传。愿万魔披散，诸尘荡尽，琴心和雅，天性清圆。未信凡流，可回高步，留恋形声情更延。真消息，定如何唤醒，聊证言诠。虽由宿命因缘。达士何曾无慨然。算尽专为妙，闲多乐少，一成潇洒，永绝忧煎。影照澄潭，声流虚谷，业火消亡睹瑞莲。安平泰，看坚完如地，长久如天。
沁园春（降魔立治）
作者：张继先
朝代：宋

劫运将新，天书降恩，圣师命魔。正阴阳错忤，鬼神淆混，依凭城市，绵亘山河。杀气闭空，阴容夺昼，万姓罹殃日已多。青城上，见琉璃高座，忽起巍峨。群妖忿怒扬戈。竞奔走、攻山若舞梭。感神光一瞬，龙摧虎陷，威音一动，电掣霆呵。立活化民，摄邪归正，生息熙熙享太和。风云静，见天连碧汉，月浸澄波。
洞仙歌·孤峰绝顶
作者：张继先
朝代：宋
体裁：词

孤峰绝顶，更无人能到。万里虚空没边徼。正秋高景静，雾扫云收，风露里，惟有月华高照。浮生纷过客，好天良夜，醉舞狂歌错昏晓。有谁知、一性圆满恒河，亘万古、光明不老。竞对月、论利与谈名，全不想驹阴，暗催年少。
浑沦庵庆成
作者：张继先
朝代：宋

高斋忽已庆成功，赤石苍崖入眼中。贞节由来拘世业，稚川随处是家风。红金匮隐书尤秘，碧玉壶清酒不空。昆阆归期应可展，我来时欲笑歌同。
浑沦庵庆成
作者：张继先
朝代：宋

高斋忽已庆成功，赤石苍崖入眼中。
贞节由来拘世业，稚川随处是家风。
红金柜隠书尤秘，碧玉壶清酒不空。
昆阆归期应可展，我来时欲笑歌同。
浑沦庵庆成
作者：张继先
朝代：宋

高斋忽已庆成功，赤石苍崖入眼中。贞节由来拘世业，稚川随处是家风。红金櫃隐书尤秘，碧玉壶清酒不空。昆阆归期应可展，我来时欲笑歌同。
浑沦庵成悠然子亲庆因以何字为韵共酌联句
作者：张继先
朝代：宋

作室观灵境，功成事若何。琴书消日月，耕钓老烟萝。为羡云踪远，时将酒共过。东岩开玉洞，西涧泻银河。整佩思天柱，观棋悟烂柯。真情敦澹薄，世业信蹉跎。绝迹求无累，澄心到不波。浑沦某宴息，真率谢浇讹。尘秽千峰隔，风流万气和。乾坤堪比寿，乌兔任如梭。仙至不无谶，鹤来信有他。煮茶留客话，种药救民痾。竹露延清荫，兰风动妙歌。闲寻仙传读，静把玉经科。在道犹衣袂，嚣尘自纲罗。有生如石火，移世以灯蛾。欲入高仙调，母教下鬼唆。茅檐无一事，时复动吟哦。
浑沦庵成翛然子亲庆因以何字为韵共酌联句
作者：张继先
朝代：宋

作室观灵境，功成事若何。琴书消日月，耕钓老烟萝。为羡云踪远，时将酒共过。东岩开玉洞，西涧泻银河。整佩思天柱，观棋悟烂柯。真情敦澹薄，世业信蹉跎。绝迹求无累，澄心到不波。浑沦甘宴息，真率谢浇讹。尘秽千峰隔，风流万气和。乾坤堪比寿，乌兔任如梭。仙至不无谶，鹤来信有他。煮茶留客话，种药救民痾。竹露延清荫，兰风动妙歌。闲寻仙传读，静把玉经科。大道犹衣袂，嚣尘自网罗。有生如石火，移世以灯蛾。欲入高仙调，毋教下鬼唆。茅檐无一事，时复动吟哦。
浑沦庵成翛然子亲庆因以何字为韵共酌联句
作者：张继先
朝代：宋

作室观灵境，功成事若何。
琴书消日月，耕钓老烟萝。
为羡云踪远，时将酒共过。
东岩开玉洞，西涧泻银河。
整佩思天柱，观棋悟烂柯。
真情敦澹薄，世业信蹉跎。
绝迹求无累，澄心到不波。
浑沦甘宴息，真率谢浇讹。
尘秽千峰隔，风流万气和。
干坤堪比寿，乌兔任如梭。
仙至不无谶，鹤来信有他。
煮茶留客话，种药救民痾。
竹露延清荫，兰风动妙歌。
闲寻仙传读，静把玉经科。
大道犹衣袂，嚣尘自网罗。
有生如石火，移世以灯蛾。
欲入高仙调，毋教下鬼唆。
茅檐无一事，时復动吟哦。
浕口治
作者：张继先
朝代：宋
体裁：七言律诗

真真相袭养真材，万木深沉一水回。珠逞夜明秋浪定，磬含霜韵晓霞开。二仙已远教谁遇，三粒还能待我来。若遣青童验轮迹，断烟无影落苍苔。
浕口治
作者：张继先
朝代：宋

真真相袭养真材，万木深沉一水迴。
珠逞夜明秋浪定，磬含霜韵晓霞开。
二仙已远教谁遇，三粒还能待我来。
若遣青童验轮迹，断烟无影落苍苔。
浩然子观筇竹杖
作者：张继先
朝代：宋

本是子猷园裏枝，今朝分取手中携。
自怜高节虚无物，野外山行得共伊。
浩然子观筇竹杖
作者：张继先
朝代：宋

本是子猷园里枝，今朝他取手中携。自怜高节虚无物，野外山行得共伊。
浩然子观筇竹杖
作者：张继先
朝代：宋

本是子猷园里枝，今朝分取手中携。自怜高节虚无物，野外山行得共伊。
清平乐
作者：张继先
朝代：宋
体裁：词

天先天后。真土藏灵秀。妙用自然循火候。节节薰烝教透。不分龙麝檀沈。都能入鼻通心。待得烟消息住，浑身变见真金。
清平乐·天先天后
作者：张继先
朝代：宋

天先天后。
真土藏灵秀。
妙用自然循火候。
节节熏烝教透。
不分龙麝檀沈。
都能入鼻通心。
待得烟消息住，浑身变见真金。
清平乐·天先天後
作者：张继先
朝代：宋

天先天後。真土藏灵秀。妙用自然循火候。节节薰烝教透。不分龙麝檀沈。都能入鼻通心。待得烟消息住，浑身变见真金。
渔家傲·对酒呈介甫
作者：张继先
朝代：宋
体裁：词

草草开樽资一笑。微生病苦随缘了。友义交情如地厚。心相照。今人莫遣前人诮。灯火荧荧山悄悄。芝兰佳气松筠茂。得便盘桓尘世表。香初透。邻鸡且莫催清晓。
渔家傲（对酒呈介甫）
作者：张继先
朝代：宋
体裁：词

草草开尊资一笑。微生病苦随缘了。友义交情如地厚。心相照。今人莫遣前人诮。灯火荧荧山悄悄。芝兰佳气松筠茂。得便盘桓尘世表。香初透。邻鸡且莫催清晓。
游洞霄
作者：张继先
朝代：宋
体裁：七言绝句

洞霄深处日栖真，仙子亲曾此致身。凤阙有人来献礼，溪声山色愈增新。
满庭芳
作者：张继先
朝代：宋

闲里工夫，无中妙用，切休拟议参详。龙降虎伏，真土自中黄。行动起居寝食，随缘度、莫动真阳。归根处，神凝脉住，玉界发天光。
风高，鹏翼远，水深舟运，物理昭彰。但明心是道，专役天罡。信口呼神召鬼，和旸谷、不是颠狂。痴迷者，风霆在手，应用反乖张。
满庭芳·调理三关
作者：张继先
朝代：宋
体裁：词

调理三关，安和四体，静无忧扰相煎。太微冥契，元始语诸仙。玉宇重修妙典，西台□、南岳题篇。崇□好，身田在世，心向太清天。云边。曾降圣，金坛夜拜，高驾留连。论琼华灵液，形与神全。形体须凭妙气，神来舍、黄阙丹田。真精旨，明光辅相，天地保长年。
满庭芳·调理三关
作者：张继先
朝代：宋

调理三关，安和四体，静无忧挠相煎。太微冥契，元始语诸仙。玉宇重修妙典，西台□、南岳题篇。崇□好，身田在世，心向太清天。云边。曾降圣，金坛夜拜，高驾留连。论琼华灵液，形与神全。形体须凭妙气，神来舍、黄阙丹田。真精旨，明光辅相，天地保长年。
满庭芳·闲里工夫
作者：张继先
朝代：宋
体裁：词

闲里工夫，无中妙用，切休拟议参详。龙降虎伏，真土自中黄。行动起居寝食，随缘度、莫动真阳。归根处，神凝脉住，玉界发天光。风高，鹏翼远，水深舟运，物理昭彰。但明心是道，专役天罡。信口呼神招鬼，和旸谷、不是颠狂。痴迷者，风霆在手，应用反乖张。
满庭芳·闲里工夫
作者：张继先
朝代：宋
体裁：词

闲里工夫，无中妙用，切休拟议参详。龙降虎伏，真土自中黄。行动起居寝食，随缘度、莫动真阳。归根处，神凝脉住，玉界发天光。风高，鹏翼远，水深舟运，物理昭彰。但明心是道，专役天罡。信口呼神招鬼，和暘谷、不是颠狂。痴迷者，风霆在手，应用反乖张。
满庭芳（用于真人韵和元真）
作者：张继先
朝代：宋
体裁：词

心境双清，古今同乐，胜缘休道无媒。天门高妙，应仗至人开。岂比寻常意绪，方寸地、不贮纤埃。仍须信，金坚石确，一志断无回。真元，真可爱，真师真友，且喜无猜。就中更脱洒，不顾形骸。可是正容而悟，凭真趣、改易凡胎。神明会，尘缨世网，莫共话由来。
点绛唇·小小葫芦
作者：张继先
朝代：宋

小小葫芦，生来不大身材矮。
子儿在内。
无口如何怪。
藏得干坤，此理谁人会。
腰间带。
臣今偏爱。
胜挂金鱼袋。
点绛唇（祐陵问：所带葫芦如何不开口，对御作）
作者：张继先
朝代：宋
体裁：词

小小葫芦，生来不大身材矮。子儿在内。无口如何怪。藏得乾坤，此理谁人会。腰间带。臣今偏爱。胜挂金鱼袋。
炼丹岩留题
作者：张继先
朝代：宋

鹤来松有客，苔去石无衣。
黄金浮世在，白髮故人稀。
王局治
作者：张继先
朝代：宋

座隅依约有余香，威表如存动悚惶。
荀石并抽擎夭阏，金泉一带自汪洋。
因谈妙有开迷径，真指无何入故乡。
季世孰能稽万一，日随诸境愈忙忙。
王局治
作者：张继先
朝代：宋

座隅依约有余香，威表如存动悚惶。荀石并抽擎夭阏，金泉一带自汪洋。因谈妙有开迷迳，真指无何入故乡。季世孰能稽万一，日随诸境愈忙忙。
王局治
作者：张继先
朝代：宋

座隅依约有馀香，威表如存动悚惶。荀石并抽擎夭阏，金泉一带自汪洋。因谈妙有开迷径，真指无何入故乡。季世孰能稽万一，日随诸境愈忙忙。
玩月翛然堂
作者：张继先
朝代：宋
体裁：七言律诗

密林崇岫往留连，十载官非上士班。赤帝御龙行末伏，嫦娥分月入深山。关津洞远干戈后，食息将安州里间。今也柳堤真吏隐，清流华薄地宽闲。
琴斋乃予旧居以琴名斋吾为之也项先生与诸生
作者：张继先
朝代：宋

琴斋高致有真风，山合延宾未折中。来问死生非碌碌，为谈庄老肯匆匆。喜今可与君还往，惜昨曾留客许同。处士或将方寸比，斯人为不殢焦桐。
琴斋乃予旧居以琴名斋吾为之也项先生与诸生居之谈庄讲老有佳趣向尝造焉而忆往事乃亦有分胜多救之处成诗呈项先生者书其实耳
作者：张继先
朝代：宋
体裁：七言律诗

琴斋高致有真风，山閤延宾未折中。来问死生非碌碌，为谈庄老肯匆匆。喜今可与君还往，惜昨曾留客许同。处士或将方寸比，斯人为不殢焦桐。
瑶台月·天开景运
作者：张继先
朝代：宋
体裁：词

天开景运。记建武中兴，炎刘重盛。明良际会，八表风调雨顺。任一时、岳降生申，正千载、河清诞圣。祥云拥，流霞映。飞仙拱，魁星炯。佳应是、师真毓瑞，人天交庆。蘅薇香满元宵景。耀天目、神光如镜。见龙章凤质，降伏群魔归正。禀玄元、立教开先，悟至道、心空神领。昌元嗣，明真镜。同无有，怡清净。绵永度，三途六道，神仙同证。
白菊
作者：张继先
朝代：宋
体裁：七言绝句

陶家篱下未开时，曾得西风借力吹。月影夜深笼素艳，分明残雪两三枝。
白菊
作者：张继先
朝代：宋

陶家篱下未开时，曾得西风借力吹。
月影夜深笼素艷，分明残雪两三枝。
示汤弟子
作者：张继先
朝代：宋
体裁：七言绝句

子欲济民非为己，我贪修道不忧贫。直须勉强方成业，只恐因循易老人。
祷雨应时喜而联句
作者：张继先
朝代：宋

何以慰黎民，山川朝出云。精诚动天地，丹恳在词文。南亩苗初槁，西郊雨已纷。林峦添郁郁，草木共欣欣。休怪芝田茂，其如羽服勤。穹苍岂私曲，流俗足妖氛。途路尘埃息，轩窗暑气分。丰年慰农叟，盛德谢吾君。枝润惊林鸟，厨清绝楚蚊。上真何以报，惟把宝香焚。
祷雨应时喜而联句
作者：张继先
朝代：宋

何以慰黎民，山川朝出云。
精诚动天地，丹恳在词文。
南亩苗初槁，西郊雨已纷。
林峦添鬰鬰，草木共欣欣。
休怪芝田茂，其如羽服勤。
穹苍岂私曲，流俗足妖氛。
途路尘埃息，轩窗暑气分。
丰年慰农叟，盛德谢吾君。
枝润惊林鸟，厨清绝楚蚊。
上真何以报，惟把宝香焚。
祷雨应时喜而联句
作者：张继先
朝代：宋

何心慰黎民，山川朝出云。精诚动天地，丹恳在词文。南亩苗初槁，西郊雨已纷。林峦添郁郁，草木共欣欣。休怪芝田茂，其如羽服勤。穹苍岂私曲，汉俗足妖氛。途路尘埃息，轩窗暑气分。丰年慰农叟，盛德谢吾君。枝润惊林鸟，厨清绝楚蚊。上真何以报，惟把宝香焚。
立秋之夕对酒成章粗遣清景以招佳咏
作者：张继先
朝代：宋

闪闪秋光好，行行万宝成。松高孤鹤唳，竹密一蝉鸣。大醉衣襟湿，空歌风度清。腰琴宜更作，楚泽有余情。
立秋之夕对酒成章粗遣清景以招佳咏
作者：张继先
朝代：宋

闪闪秋光好，行行万宝成。松高孤鹤唳，竹密一蝉鸣。大醉衣襟湿，空歌风度清。腰琴宜更作，楚泽有馀情。
竹
作者：张继先
朝代：宋

雨过江皋净，风来庭槛清。此君故人好，入夜听秋声。